cyanic-selkie/wikianc huggingface dataset:
ഹെൻറി ജോൺ എൽവെസ്
പുറം കണ്ണികൾ
വർഗ്ഗം:1922-ൽ മരിച്ചവർ വർഗ്ഗം:1846-ൽ ജനിച്ചവർ വർഗ്ഗം:ബ്രിട്ടീഷ് സസ്യശാസ്ത്രജ്ഞർ വർഗ്ഗം:സസ്യശാസ്ത്രജ്ഞർ
മാക്സ് ഡൗതെൻഡി
പ്രധാനകൃതികൾ
ഡൗതെൻഡിയുടെ ആദ്യ കവിതാസമാഹാരമായ അൾട്രാവയലറ്റ് 1893-ൽ പ്രസിദ്ധീകരിച്ചു. ചില നോവലുകളും നാടകങ്ങളും കൂടി ആദ്യകാലത്തു രചിക്കുകയുണ്ടായി. തന്റെ വിപുലമായ പര്യടനങ്ങൾ സമ്മാനിച്ച അനുഭവസമ്പത്തിനെ ഉപജീവിച്ചു രചിച്ച ഡി ഗെഫ്ലുഗെൽറ്റ് എർഡ് എന്ന കൃതിയാണ് ഇദ്ദേഹത്തെ പ്രസിദ്ധിയിലേക്കുയർത്തിയത്. കവിതാരചന വീണ്ടും തുടരുക തന്നെ ചെയ്തു. എയ്ന ഷാറ്റൻ ഫീൽ ഊബേർ ഡെൻറ്റിഷ് (1911) എന്ന നാടകവും സ്വന്തം കുടുംബ ചരിത്രമെന്നു കരുതപ്പെടുന്ന ഡെർ ഗെയ്സ്റ്റ് മെയ്ൻസ് വാറ്റേഴ് സും(1912) ആണ് ഇദ്ദേഹത്തിന്റെ കൃതികളിൽ പ്രധാനപ്പെട്ടവ. 1918 സെപ്റ്റംബർ 4-ന് ജാവയിൽ ഡൗതെൻഡി നിര്യാതനായി.
പുറത്തേക്കുള്ള കണ്ണികൾ
വർഗ്ഗം:1867-ൽ ജനിച്ചവർ വർഗ്ഗം: 1918-ൽ മരിച്ചവർ വർഗ്ഗം:ജൂലൈ 25-ന് ജനിച്ചവർ വർഗ്ഗം:സെപ്റ്റംബർ 4-ന് മരിച്ചവർ
വർഗ്ഗം:ജർമ്മൻ കവികൾ വർഗ്ഗം:നാടകകൃത്തുക്കൾ
മരമഞ്ഞൾ
മെനിസ്പെർമേസി കുടുംബത്തിൽ ഉൾപ്പെടുന്ന ഒരു ഔഷധസസ്യയിനമാണ് മരമഞ്ഞൾ (ശാസ്ത്രീയനാമം: Coscinium fenestratum). തെക്കെ ഇന്ത്യയിൽ കൂടുതലായും പശ്ചിമഘട്ടത്തിൽ ഇവ കാണപ്പെടുന്നു. ഇതൊരു വംശനാശഭീഷണി നേരിടുന്ന സസ്യമാണ്.
രസാദി ഗുണങ്ങൾ
രസം			:തിക്തം, കഷായം
ഗുണം		:ലഘു, രൂക്ഷം
വീര്യം			:ഉഷ്ണം
വിപാകം		:കടു
ഔഷധയോഗ്യ ഭാഗം
തൊലി, വള്ളി, വേര്
ഔഷധ ഗുണം
ഔഷധയോഗ്യമായ ഭാഗം ഉണങ്ങിയ തണ്ടാണ്. ക്ഷീണത്തിനും പനിക്കും ഉപയോഗിക്കുന്നു. ആന്റിസെപ്റ്റിക് ആയതുകൊണ്ട് വൃണങ്ങളിൽ പുരട്ടാൻ ഉപയോഗിക്കുന്നു. വേരിനു് ആന്റിബയോട്ടിക് സ്വഭാവമുണ്ട്.
മറ്റ് ഉപയോഗങ്ങൾ
തണ്ടിൽ നിന്നും മഞ്ഞച്ചായം ഉണ്ടാക്കുന്നു. ഇത് തനിച്ചോ മഞ്ഞളിനോടു കൂടെയൊ ഉപയോഗിക്കുന്നു.
ചിത്രശാല
മരമഞ്ഞൾ പ്ലാവ് മരത്തിൽ ഉണ്ടാകുന്ന ഒരു കൂൺ ആണ് വളരെ ഔ ഷ ധ ഗുണം ഉള്ള കട്ടിയുള്ള കൂൺ ,നല്ല കാതൽ ഉള്ള പ്ലാവിൽ മാത്രം ഉണ്ടാകുന്ന കൂൺ ,കുറെ ഏറെ വർഷങ്ങളോളം വേണം മരമഞ്ഞൾ എന്ന രൂപത്തിൽ ഇതെത്താൻ പ്ലാവിന്റെ കാതൽ ആണ് ഇതു ആഹാര മാക്കുന്നത് അതിനാൽ മരമഞ്ഞൾ ഉണ്ടായ പ്ലാവിന് കാതൽ മിക്കവാറും ദ്രെവിച്ചു പോകും പഴയ ചില പ്ലാവ് വെട്ടുമ്പോൾ അകം പൊള്ള യായി കാണുന്നത് ഇതിന്റെ ലെക്ഷണം ആണ് .അങ്ങനെ ഉള്ളപ്ലാവിൽ വേരുപടലം കാണുംകുറെ ഏറെ വർഷങ്ങളോളം ,പിന്നീടാണ്പുറ തേക്ക് ഇതു മരമഞ്ഞൾ എന്ന അവസ്ഥ യിൽ എത്തുന്നത്‌ ,മുണ്ടി നീര് എന്ന അസുவ ത്തിനു ഒരു സിദ്ധ ഔഷധ മാണിത് ,മറ്റു അസുவ ങ്ങൾക് ഉപയോഗിക്കുമോ എന്ന് എനിക്കറിയില്ല ,ഉപയോഗം കണ്ടേക്കാം ,ഉണക്കി സൂക്ഷിക്കാം ,ശരീരത്‌ണ്ടാകുന്ന നീര് വറ്റാ നും നല്ലതാണു ,ഇതു പ്ലാവിൽ മാത്രം ഉണ്ടാകുന്ന കൂൺ ആണ് മഞ്ഞ കളർ പ്ലാവിൻറെ കാതൽ നിന്നും എടുക്കുന്നതാണ് ,കാതൽ കറുത്ത് പൊങ്ങു പോലെ ആയി പോകും ,
പുറത്തേക്കുള്ള കണ്ണികൾ
http://scialert.net/fulltext/?doi=jps.2008.133.145&org=10
വർഗ്ഗം:ഔഷധസസ്യങ്ങൾ വർഗ്ഗം:വംശനാശം നേരിടുന്ന വൃക്ഷങ്ങൾ വർഗ്ഗം:ഏഷ്യയിലെ ഔഷധസസ്യങ്ങൾ വർഗ്ഗം:മെനിസ്പെർമേസീ
പെർകിൻ രാസപ്രവർത്തനം
കാർബണിക രസതന്ത്രത്തിലെ ഒരു സുപ്രധാന രാസപ്രവർത്തനമാണ് പെർകിൻ രാസപ്രവർത്തനം(Perkin reaction).സിന്നമിക് അമ്ലങ്ങളുടെ നിർമ്മാണത്തിനാണ് ഇത് ഉപയോഗിക്കുന്നത്.ഒരു അരോമാറ്റിക് ആൽഡിഹൈഡും ഒരു ആസിഡ് അൻഹൈഡ്രൈഡും തമ്മിൽ ആൽഡോൾ സംയോജനം വഴി പ്രവർത്തിച്ച് ഒരു α,β അപൂരിത അരോമാറ്റിക് അമ്ലം(സിന്നമിക് അമ്ലം) ഉല്പാദിപ്പിക്കുന്ന രാസപ്രവർത്തനമാണ് ഇത്. രാസത്വരകമായി ക്ഷാരങ്ങൾ ഉപയോഗിക്കിന്നു. സർ വില്യം ഹെൻറി പെർകിൻ (12 March 1838 – 14 July 1907) എന്ന ബ്രിട്ടീഷ് രസതന്ത്രജ്ഞനാണ് ഈ രാസപ്രവർത്തനം വികസിപ്പിച്ചെടുത്തത്. ചായങ്ങൾ,സുഗന്ധ പദാർത്ഥങ്ങൾ(പെർഫ്യൂമുകൾ),മരുന്നുകൾ,രുചി വർദ്ധകങ്ങൾ(flavors) എന്നിവയുടെ നിർമ്മാണത്തിൽ ഈ രാസപ്രവർത്തനം പ്രയോജനപ്പെടുന്നു.
വർഗ്ഗം:രാസ പ്രവർത്തനങ്ങൾ വർഗ്ഗം:ശാസ്ത്രജ്ഞരുടെ പേരിലറിയപ്പെടുന്ന രാസപ്രവർത്തനങ്ങൾ
ബലികുടീരങ്ങളേ
വയലാർ രാമവർമ്മ എഴുതി ദേവരാജൻ സംഗീതം പകർന്ന പ്രശസ്തമായ ഒരു മലയാള ഗാനമാണ് ബലികുടീരങ്ങളേ. 1857ലെ ഒന്നാം സ്വാതന്ത്രസമരത്തിന്റെ നൂറാം വാർഷികം പ്രമാണിച്ച് 1957ൽ രുവനന്തപരത്ത് നിർമ്മിച്ച പാളയം രക്തസാക്ഷി മണ്ഡപത്തിന്റെ ഉദ്ഘാടനച്ചടങ്ങിന് അവതരിപ്പിക്കാൻ രചിച്ചതാണ് ഈ ഗാനം. വയലാറും ദേവരാജനും ഒരുമിച്ച് ചിട്ടപ്പെടുത്തിയ ആദ്യഗാനമായിരുന്നു ഇത്.
ചരിത്രം
1857 ൽ ന­ട­ന്ന ഒ­ന്നാം സ്വാ­ത­ന്ത്ര്യ­സ­മ­ര­ത്തി­ന്റെ ശ­ത­വാർ­ഷി­ക­ത്തി­ന്റെ സ്മാരകമായാണ് പാ­ള­യ­ത്ത്‌ ര­ക്ത­സാ­ക്ഷി മണ്ഡപം പ­ണി­ക­ഴി­പ്പി­ച്ച­ത്‌. ഒ­ന്നാം സ്വാ­ത­ന്ത്ര്യ­സ­മ­ര­ത്തി­ലെ ര­ക്ത­സാ­ക്ഷി­ക­ളെ അ­നു­സ്മ­രി­ച്ചു­കൊ­ണ്ടാണീ ഗാനമെഴുതിയത്. അന്നത്തെ രാഷ്ട്രപതിയായിരുന്ന രാജേന്ദ്രപ്രസാദാണ് മണ്ഡപം ഉദ്ഘാടനം ചെയ്യാൻ എത്തിയത്. പൊൻകുന്നം വർക്കിക്കായിരുന്നു ഉദ്ഘാടന കമ്മിറ്റിയുടെ ചുമതല. വിജെടി ഹാളിലെ സമ്മേളനത്തിൽ അറുപത് പേർ ഒന്നിച്ചാണ് ഈ ഗാനം പാടിയത്. . കെ.പി.എ.സി. അവരുടെ അവതരണഗാനമായി കുറച്ചു കാലം ഈ ഗാനം ഉപയോഗിച്ചിരുന്നു. എഴുതിയ സമയത്ത് ഇതിലെ അവസാന വരികൾ പൊൻകൊടി നേടി എന്നായിരുന്നു. പിന്നീട് KPAC നാടകത്തിന് വേണ്ടി പൊൻ കൊടി എന്നത് മാറ്റി ചെങ്കൊടി എന്ന് മാറ്റിയെഴുതുകയായിരുന്നു.
ആദ്യ അവതരണത്തിൽ പാടിയവർ
കെ.എസ്. ജോർജ്, കെ.പി.എ.സി. സുലോചന, എൽ.പി.ആർ. വർമ, സി.ഒ. ആന്റോ, കവിയൂർ പൊന്നമ്മ, ജോസ് പ്രകാശ്, കൊടുങ്ങല്ലൂർ ഭാഗീരഥിയമ്മ, സുധർമ, ബിയാട്രീസ്, വിജയകുമാരി, ആന്റണി എലഞ്ഞിക്കൽ തുടങ്ങി അറുപത് പേരാണ് ആദ്യാവതരണത്തിൽ ഈ ഗാനം ആലപിച്ചത്. ലഘുചിത്രം|ബലികുടീരങ്ങളേ... (ഉപകരണ സംഗീതത്തിൽ)
അവലംബം
കോട്ടയം ഓർക്കുന്നു; സ്മരണകളിരമ്പും രണസ്മാരകങ്ങളെ വർഗ്ഗം:മലയാളഗാനങ്ങൾ
മുശാവറ
ആധുനിക ലോകത്തെ ഇസ്ലാമിക നിയമവശങ്ങൾ ചർച്ച ചെയ്യുന്നതിനും പുതിയ നയങ്ങൾ രൂപീകരിക്കുന്നതിനുമുള്ള പണ്ഡിതൻമാരുടെ സംഘത്തെയാണ് മുശാവറ എന്നുപറയുന്നത്. മുശാവറ എന്നത് യഥാർത്ഥത്തിൽ ഒരു അറബി പദമാണ്. "കൂടിയാലോചിക്കുക" എന്നതാണ് ഈ പദംകൊണ്ട് അർഥമാക്കുന്നത്. ഒരു നാട്ടിലെ പ്രശസ്തരായ 40 പണ്ഡിതന്മാരാണ് മുശാവറയിൽ ഉണ്ടാവുക. ആധുനിക ലോകത്തിലെ കാര്യങ്ങളുടെ നിയമവശങ്ങൾ ഇവർ ചർച്ച ചെയ്യുന്നു. ഉദാഹരണത്തിന്, പണ്ടുകാലത്ത് ഇല്ലാതിരുന്നതും ആധുനികകാലത്ത് രുപപ്പെട്ടതുമായ സിനിമ എന്ന വിഷയത്തെപ്പറ്റി ഈ പണ്ഡിതൻമാർ ചർച്ച ചെയ്യുന്നുവെന്നിരിക്കട്ടെ. അവർ അതിന്റെ ഇസ്ലാമിക വശങ്ങൾ പരിശോധിക്കുകയും ആ വിഷയവുമായി സാമ്യമുള്ള കാര്യങ്ങളിലെ ഇസ്ലാമിന്റെ നയം പരിശോധിക്കുകയും ചെയ്യുന്നു. തുടർന്ന് അവർ എടുക്കുന്ന തീരുമാനങ്ങളാണ് പിന്നീട് ഇസ്ലാമിക നിയമങ്ങളായി മാറുന്നത്.
ഉഗാണ്ടൻ ബുഷ് യുദ്ധം
ഉഗാണ്ടൻ ബുഷ് യുദ്ധം അഥവാ ലുവേറോ യുദ്ധം എന്ന് വിശേഷിപ്പിയ്ക്കപ്പെടുന്നത് ഉഗാണ്ടയിലെ മിൽട്ടൺ ഒബോട്ടെയുടെ ഭരണകൂടവും യോവേരി മുസേവനി നേതൃത്വം കൊടുത്ത നാഷനൽ റെസിസ്റ്റൻസ് ആർമി എന്ന ഒളിപ്പോരാളികളും തമ്മിൽ നടന്ന 1981 മുതൽ 1986 വരെ ആഭ്യന്തരയുദ്ധമാണ്.
അവലംബം
വർഗ്ഗം:ഉഗാണ്ട വർഗ്ഗം:യുദ്ധങ്ങൾ
വേപ്പെണ്ണ
വേപ്പ് എന്ന ഔഷധ സസ്യത്തിൽ നിന്നും നിർമ്മിക്കുന്ന എണ്ണയാണ് വേപ്പെണ്ണ. ഇത് ആയുർവേദചികിത്സയിൽ ഉപയോഗിക്കപ്പെടുന്നുണ്ട്. വേപ്പെണ്ണ ലായനി (ഇമൾഷൻ) ജൈവ കീടനാശിനിയായും ഉപയോഗിക്കപ്പെടുന്നുണ്ട്.
മൈനർ (നിയമം)
നിയമപരമായി ബാല്യവും യുവത്വവും വ്യതിരിക്തമാക്കുന്ന പ്രായപരിധിയിൽ വരുന്ന ആൾ മൈനർ എന്നറിയപ്പെടുന്നു. ജൂവനൈൽ പ്രായപരിധി പല നാടുകളിലും വ്യത്യസ്തമായിരിക്കാമെങ്കിലും പൊതുവേ 18 വയസ്സ് ആണ് ജുവനൈൽ പ്രായപരിധിയായി അംഗീകരിച്ചു കാണുന്നത്.
ഇന്ത്യയിൽ കുറ്റകൃത്യങ്ങൾ ചെയ്യുന്ന 18 കാരുടെ എണ്ണം ഏറുന്നതിനാൽ ഇവർക്ക് പ്രായത്തിന്റെ ഇളവ് നൽകാതെ പരമാവധി ശിക്ഷ ലഭ്യമാക്കണമെന്നു കാണിച്ച് സുപ്രീം കോടതിയിൽ സമർപ്പിക്കപ്പെട്ട ഹരജി 2013 ജൂലൈ 17-ാം തിയതി സുപ്രീം കോടതി നിരസിച്ചു.
അവലംബം
വർഗ്ഗം:ഇന്ത്യയിലെ നിയമങ്ങൾ
വക്രങ്ങളുടെ പട്ടിക
അവലംബം
വർഗ്ഗം:വക്രങ്ങൾ
ബിംഗുദു മോസ്ക്
ബിംഗുദു മോസ്ക് Bingkudu Mosque (ചിലപ്പോഴിത് ബെങുദു മോസ്ക് എന്നും എഴുതാറുണ്ട്) ഇന്തോനേഷ്യയിലെ ഏറ്റവും പഴയ മോസ്കുകളിലൊന്നാണ്. 1823ൽ പടിഞ്ഞാറൻ സുമാത്രയിൽ നടന്ന പാദ്രി യുദ്ധ സമയത്ത് ആണിത് പണിതത്. പടിഞ്ഞാറൻ സുമാത്രയിലെ കദുവാങ് ജില്ലയിലെ കദുവാങ് കോട്ടോ ലാവേഹ് നഗരിയിൽ ജോറോങ് ബിങ്കുടുവിൽ സ്ഥിതിചെയ്യുന്നു. ഇത് ആദ്യം നിർമ്മിച്ചപ്പോൾ എല്ലാ ഭാഗങ്ങളും തടികൊണ്ടാണുണ്ടാക്കിയത്.
വാസ്തുവിദ്യ
ആദ്യത്തെ യഥാർഥ രൂപഘടന ഇന്നും തുടരുന്നു. ഇതിന്റെ വാസ്തുവിദ്യ വളരെ ലളിതമാണ്. വളരെയെളുപ്പത്തിൽ പ്രത്യേകത തിരിച്ചറിയാനാകും. പ്രത്യേകിച്ചും മൂന്നു തട്ടുകളുള്ള മേൽക്കൂര ശ്രദ്ധയാകർഷിക്കുന്നതാണ്.
ഈ മോസ്ക് മാറാപ്പി പർവ്വതത്തിന്റെ താഴെയാണു സ്ഥിതിചെയ്യുന്നത്. സമുദ്രനിരപ്പിൽനിന്നും 1,050 m ഉയരത്തിലാണിതിന്റെ നിൽപ്പ്. 60 x 60 ചതുരശ്ര മീറ്ററുള്ള സ്ഥലത്ത് 21 x 21 ചതുരശ്ര മീറ്ററാണ് തറവിസ്തീർണ്ണം. 19 മീറ്റർ ആണ് തറനിരപ്പിൽ നിന്നും മേൽക്കൂരയുടെ തുഞ്ചത്തേക്കുള്ള ഇതിന്റെ ഉയരം. തടികൊണ്ടുണ്ടാക്കിയ കെട്ടിടത്തിന്റെ മൂന്നു നിലയുള്ള മേൽക്കൂരയുടെ ഫ്രേം നിർമ്മിച്ചിരിക്കുന്നത് ഫൈബർ കൊണ്ടാണ്. മിനങാബൗ താമസസ്ഥാലം പോലെ ഇതിനും തറനിരപ്പിനടിയിൽ ഒരു 1.5 മീറ്ററുള്ള കൂടുണ്ട്.
പുനഃനിർമ്മാണം
മുമ്പ് 1957ൽ ഈ കെട്ടിടത്തിന്റെ മേൽക്കൂര സിങ്ക് പാളികളാൽ പൊതിഞ്ഞിരുന്നു. തുടർന്ന് മറ്റു ജോലികൾ ചെയ്ത് മോസ്ക് പൂർവ്വ സ്ഥിതിയിലാക്കി.
അവലംബം
വർഗ്ഗം:മുസ്ലിം ആരാധനാലയങ്ങൾ വർഗ്ഗം:ഇന്തോനേഷ്യയിലെ ദേശീയോദ്യാനങ്ങൾ
ആനയടി പാലം
കൊല്ലം ജില്ലയുടെ വടക്കേ അറ്റത്തുള്ള ശൂരനാട് വടക്ക് പഞ്ചായത്തിൽ, പള്ളിക്കൽ ആറിനു കുറുകെ 1921 ജൂൺ 20 നു ബ്രിട്ടീഷ് സർക്കാർ തുറന്നു കൊടുത്ത പാലമാണ് ആനയടി പാലം എന്ന് ചരിത്രത്തിൽ അറിയപ്പെടുന്ന പാലം.ബ്രിട്ടീഷ് കാരുടെ മരാമത്ത്പണിയുടെ മേന്മ ഒന്ന് കൊണ്ട് മാത്രമാണ് ഈ പാലം ഇന്നും നിലനിൽക്കുന്നത്. പത്തനാപുരം താലൂക്കിലെ കളരിക്കൽ കുന്നിൽ നിന്നും ഉത്ഭവിച്ച് പത്തനംതിട്ട, കൊല്ലം ജില്ലകളിലൂടെ ഒഴുകി എത്തുന്ന പള്ളിക്കൽ ആറ് കരുനാഗപ്പള്ളിക്കടുത്തുള്ള വട്ടക്കായലിൽ പതിക്കുന്നതിനിടയിൽ ഏകദേശം 70 ഓളം പാലങ്ങൾ കടന്നാണ് വരുന്നത്. അതിൽ എല്ലാം കൊണ്ടും പ്രസിദ്ധമാണ് ആനയടി പാലം.
വർഗ്ഗം:കൊല്ലം ജില്ലയിലെ പാലങ്ങൾ വർഗ്ഗം:അവലംബം ഇല്ലാത്ത താളുകൾ വർഗ്ഗം:കൊല്ലം ജില്ലയിലെ കെട്ടിടങ്ങളും നിർമ്മിതികളും വർഗ്ഗം:1920
എദുട നിലിചിതേ
ത്യാഗരാജസ്വാമികൾ ശങ്കരാഭരണരാഗത്തിൽ ചിട്ടപ്പെടുത്തിയ ഒരു കൃതിയാണ് എദുട നിലിചിതേ.
പല്ലവി
എദുട നിലിചിതേ നീദു സൊമ്മുലേമി പോവുരാ
അനുപല്ലവി
നുദുടി വ്രാത കാനി മട്ടു മീരനു നാ തരമു തെലിസി മോസ പോദുനാ
ചരണങ്ങൾ
സരാസരിഗ ജൂതുരാ നാദു യവസരാല തെലിയുമു വരാലഡുഗ ജാലരാ സകല ദേവ രായ മനവി വിനരാഘ ഹര സുന്ദരാകാര നാ
വിദേഹജാ രമണ ദേവ ബ്രോവഗ നിദേ സമയമന്യ ദേവതല വേഡദേ മനസു തെലിയദേമി രാഘവ ഇദേടി ശൗര്യമു പദേ പദേ നാ
തരാന ദൊരകനി പരാകു നാ യെഡനു രാമ ജേസിതേ സുരാസുരുലു മെത്തുരായിപുഡുയീ ഹരാമി തന മേലരാ ഭക്ത ത്യാഗരാജ നുത നാ
അർത്ഥം
എന്റെ മുന്നിൽ വന്നു നിന്നാൽ അങ്ങയുടെ ഏന്തുസ്വത്താണ് നഷ്ടപ്പെടുക?
പുറത്തേക്കുള്ള കണ്ണികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ വർഗ്ഗം:ശങ്കരാഭരണം രാഗത്തിൽ ചിട്ടപ്പെടുത്തിയ കൃതികൾ
കെ.കെ. കൊച്ച്
ലഘുചിത്രം|കെ.കെ. കൊച്ച് കേരളത്തിലെ ഒരു ദലിത് ചിന്തകനും എഴുത്തുകാരനും സാമൂഹ്യപ്രവർത്തകനുമാണ് '''കെ.കെ. കൊച്ച്'''. 2021 ൽ കേരള സാഹിത്യ അക്കാദമിയുടെ സമഗ്രസംഭാവന പുരസ്കാരത്തിനർഹനായി
ജീവിതം
കോട്ടയം ജില്ലയിലെ കല്ലറയിൽ 1949 ഫെബ്രുവരി 2 ന് ജനനം. സംഘാടകനും എഴുത്തുകാരനുമാണ് കെ.കെ. കൊച്ച്. കെ.എസ്.ആർ.ടിസിയിൽ നിന്ന് സീനിയർ അസിസ്റ്റന്റായി 2001 ൽ വിരമിച്ചു. ആനുകാലികങ്ങളിലും ടിവി ചാനൽ ചർച്ചകളിലും ദലിത്പക്ഷ നിലപാടുകൾ ഉയർത്തിപ്പിടിച്ച് ഇടപെടുന്നു. 'ദലിതൻ' എന്ന അദ്ദേഹത്തിന്റെ ആത്മകഥ ശ്രദ്ധിക്കപ്പെട്ട കൃതിയാണ്. ബുദ്ധനിലേക്കുള്ള ദൂരം, ദേശീയതയ്‌ക്കൊരു ചരിത്രപാഠം, കേരളചരിത്രവും സാമൂഹികരൂപീകരണവും, ഇടതുപക്ഷമില്ലാത്ത കാലം, ദലിത് പാഠം, കലാപവും സംസ്‌കാരവും തുടങ്ങിയവയാണ് മറ്റു കൃതികൾ.
അവലംബം
വർഗ്ഗം:ദലിത് എഴുത്തുകാർ വർഗ്ഗം:കേരളത്തിലെ എഴുത്തുകാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1949-ൽ ജനിച്ചവർ വർഗ്ഗം:സമഗ്രസംഭാവനക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:കോട്ടയം ജില്ലയിൽ ജനിച്ചവർ
പുരാ ബേസാകി
ലഘുചിത്രം|250x250ബിന്ദു|പ്രഭാതസൂര്യകിരണങ്ങൾ തട്ടുമ്പോഴുള്ള പുരാ ബേസാകി ക്ഷേത്രത്തിന്റെ കാഴ്ച
ഇന്തോനേഷ്യയിലെ ബാലിയിലുള്ള ബേസാകി ഗ്രാമത്തിലെ അഗുങ്ങ് പർവതത്തിന്റെ ചെരുവിലുള്ള ഒരു ഹൈന്ദവക്ഷേത്രസമുച്ചയമാണ് പുരാ ബേസാകി (Pura Besakih). ബാലിയിലെ ഹിന്ദുക്കളുടെ ഏറ്റവും വലുതും പ്രമുഖവുമായ ക്ഷേത്രമാണ് ഇത്. അഗുങ്ങ് പർവതത്തിന്റെ ചരുവിൽ ഏതാണ്ട് 1000 മീറ്റർ ഉയരത്തിൽ സ്ഥിതിചെയ്യുന്ന ഈ ക്ഷേത്രം 23 വ്യത്യസ്തക്ഷേത്രങ്ങളുടെ ഒരു കൂട്ടമാണ്. ഇതിൽ ഏറ്റവും വലുതും പ്രാധാന്യവുമേറിയതും പുരാ പെനാതരൺ അഗുങ്ങ് ആണ്. പർവതത്തിന്റെ ചരുവിൽ ആറു നിലകളിൽ ആയി പണിത രീതിയിൽ ആണ് ഈ ക്ഷേത്രം.
കുറിപ്പുകൾ
വർഗ്ഗം:ഇന്തോനേഷ്യയിലെ ഹിന്ദുക്ഷേത്രങ്ങൾ വർഗ്ഗം:ബാലി
വിക്രം ചന്ദ്ര (നോവലിസ്റ്റ്)
ഒരു ഇന്ത്യൻ-അമേരിക്കൻ നോവലിസ്റ്റ് ആണ് വിക്രം ചന്ദ്ര. ആദ്യ നോവലായ റെഡ് എർത്ത് & പൌറിങ്ങ് റൈൻ 1996ലെ മികച്ച ആദ്യപുസ്തകത്തിനുള്ള കോമൺവെൽത്ത് റൈറ്റേഴ്സ് പ്രൈസ് നേടി.
ആദ്യകാല ജീവിതം
1961ൽ ന്യൂ ഡൽഹിയിൽ ആണ് ചന്ദ്ര ജനിച്ചത്. പിതാവ് നവീൻ ചന്ദ്ര ഒരു കച്ചവടക്കാരൻ ആയിരുന്നു. അമ്മ കമ്ന ചന്ദ്ര നാടകങ്ങളും ഹിന്ദി സിനിമകൾക്കുള്ള തിരക്കഥയും എഴുതിയിട്ടുണ്ട്. 1982ൽ പുറത്തിറങ്ങിയ പ്രേം റോഗ് 1994ൽ പുറത്തിറങ്ങിയ 1942: എ ലവ്വ്‌സ്റ്റോറി ചാന്ദിനി എന്നിവയാണ് അവരുടെ ശ്രദ്ധിക്കപ്പെട്ട സിനിമകൾ. ചന്ദ്രയുടെ സഹോദരി തനൂജ് ചന്ദ്ര ഒരു സിനിമസംവിധായകയും തിരക്കഥാകൃത്തും ആണ്. സുർ, സംഘർഷ് തുടങ്ങിയ ചിത്രങ്ങൾ അവർ സംവിധാനം ചെയ്തിട്ടുണ്ട്. ചന്ദ്രയുടെ സഹോദരി അനുപമ ചോപ്ര ഒരു ചലച്ചിത്രനിരൂപകയും എൻ.ഡി.ടി.വിയുടെ കൺസൾട്ടിങ്ങ് എഡിറ്ററും ആണ്.
അജ്മീറിലുള്ള മയോ കോളേജിൽ നിന്ന് ആയിരുന്നു ചന്ദ്രയുടെ ഹൈ സ്കൂൾ വിദ്യാഭ്യാസം. അതിനു ശേഷം മുംബൈ സെന്റ്‌. എക്സേവിയർ കോളേജിൽ ബിരുധപഠനത്തിന് ചേരുകയും ചെയ്തു. പഠനത്തിന് ഇടയിൽ യുണൈറ്റട് സ്റ്റേറ്റ്സിലേക്ക് ട്രാൻസ്ഫർ ആയി പോവുകയും ചെയ്തു. കാലിഫോർണിയയിലുള്ള പോമോന കോളേജിൽ നിന്നും ക്രിയേറ്റിവ് റൈറ്റിങ്ങിൽ ബിരുധം നേടി. പിന്നീട് കൊളംബിയ യൂനിവേഴ്സിറ്റിയിൽ പഠനത്തിന് ചേർന്നെങ്കിലും ആദ്യ നോവൽ എഴുതുന്നതിനു വേണ്ടി ആ പഠനം പാതി വഴിയിൽ ഉപേക്ഷിച്ചു. 1987ൽ ജോൺ ഹോപ്കിൻസ് യൂനിവേഴ്സിറ്റിയിൽ നിന്നും എം എ ബിരുദാനന്തര ബിരുധം നേടി. അതിനു ശേഷം ബാർക്ലേയിലുള്ള യൂനിവേഴ്സിറ്റി ഓഫ് കാലിഫോർണിയയിൽ അധ്യാപകനായി ജോലി ചെയ്തു.
തൊഴിൽ
1995ൽ പുറത്തിറങ്ങിയ റെഡ് എർത്ത് & പൌറിങ്ങ് റൈൻ ആണ് ചന്ദ്രയുടെ ആദ്യ നോവൽ. ആംഗ്ലോ-ഇന്ത്യൻ സൈനികനായ ജെയിംസ്‌ സ്കിന്നറുടെ ആത്മകഥയിൽ പ്രചോദനം ഉൾക്കൊണ്ട് ആണ് എഴുതിയിരിക്കുന്നത്. 1995ൽ ഇന്ത്യയിൽ പെൻഗ്വിൻ ബുക്ക്സും യു കെയിൽ ഫാബർ & ഫാബർ, യു എസിൽ ലിറ്റിൽ ബ്രൌണും ആണ് ഈ പുസ്തകം പബ്ലിഷ് ചെയ്തിരിക്കുന്നത്. മികച്ച പുസ്തകത്തിനുള്ള അവാർഡുകൾ ഉൾപ്പെടെ ഒരുപാട് ശ്രദ്ധ പിടിച്ചുപറ്റിയ ഒരു പുസ്തകമായിരുന്നു റെഡ് എർത്ത് & പൌറിങ്ങ് റൈൻ. 1997ൽ ലവ്വ്‌ & ലോങ്ങിങ്ങ് ഇൻ ബോംബേ എന്ന ചെറുകഥാ സമാഹാരം പുറത്തിറക്കി. റെഡ് എർത്ത് & പൌറിങ്ങ് റൈൻ പുറത്തിറക്കിയ പബ്ലിഷിംഗ് ഹൌസ് തന്നെയാണ് ഇതും പുറത്തിറക്കിയത്. കൂടാതെ ഈ പുസ്തകം മികച്ച പുസ്തകത്തിനുള്ള കോമൺവെൽത്ത് റൈറ്റേഴ്സ് പുരസ്കാരം നേടുകയും ചെയ്തു.
2000ൽ സുകേതു മേഹ്തയുടെ സഹതിരക്കഥാകൃത്തായി മിഷൻ കാശ്മീർ എന്ന ചിത്രത്തിന് തിരക്കഥയെഴുതി. ചന്ദ്രയുടെ സഹോദരനും പ്രശസ്ത സംവിധായകനുമായ വിധു വിനോദ് ചോപ്ര ആയിരുന്നു. ഹൃത്വിക് റോഷൻ ആയിരുന്നു നായകൻ.
ചന്ദ്രയുടെ ഏറ്റവും അവസാനമായി പുറത്തിറങ്ങിയ നോവൽ ആണ് സാക്രട് ഗെയിംസ്. സർതാജ് സിംഗ് എന്ന പോലീസുകാരന്റെ പാശ്ചാതലത്തിൽ മുംബൈ നഗരത്തിലെ കഥയാണ് നോവൽ പറയുന്നത്. 900 പേജുകൾ അടങ്ങിയ നോവൽ ആ വർഷത്തെ ഏറ്റവും മികച്ച പുസ്തകങ്ങളിൽ ഒന്നായിരുന്നു. ഈ പുസ്തകത്തിന്റെ പ്രധാനതിന്റെ പകർപ്പവകാശംത്തിനു വേണ്ടി ലോകമൊട്ടാകെയുള്ള പബ്ലിഷർമാർക്കിടയിൽ ഒരു പിടിവലി തന്നെ ഉണ്ടായിരുന്നു.
ജീക്ക് സബ്ലൈം: ദി ബ്യൂട്ടി ഓഫ് കോഡ്, ദി കോഡ് ഓഫ് ബ്യൂട്ടി എന്ന പുസ്തകം നാഷണൽ ബുക്ക് ക്രിട്ടിക്സ് സർക്കിൾ അവാർഡിന്റെ അവസാനഘട്ടം വരെ എത്തിയ ഒരു പുസ്തകമായിരുന്നു.
സ്വകാര്യജീവിതം
എഴുത്തുകാരിയായ മെലാനി അബ്രംസിനെയാണ് ചന്ദ്ര വിവാഹം ചെയ്തത്. ഇവർ രണ്ടു പേരും ക്രിയേറ്റിവ് റൈറ്റിങ്ങിനു ഒരുമിച്ച് പഠിച്ചവർ ആയിരുന്നു. മുംബൈയിലും കാലിഫോർണിയയിലുമായി മാറിമാറിയാണ് ചന്ദ്ര ഇപ്പോൾ താമസിക്കുന്നത്. ലീല, ദർശന എന്നിവർ ആണ് ചന്ദ്രയുടെ മക്കൾ.
കലാൻചോ ഡലഗൗൻസിസ്
മുമ്പ് ബ്രയൊഗില്ലം ഡെലഗൊഎൻസെ എന്നറിയപ്പെട്ടിരുന്നതും ഇപ്പോൾ കലാൻചോ ഡലഗൗൻസിസ്, എന്ന് പുനർനാമകരണം ചെയ്യപ്പെട്ടതുമായ ഇത് ജന്മദേശത്ത് ദശലക്ഷക്കണക്കിന് അമ്മ അല്ലെങ്കിൽ ചാൻഡിലിയർ പ്ലാന്റ് എന്നും അറിയപ്പെടുന്നു,  മഡഗാസ്കർ സ്വദേശിയായ ഒരു  സസ്യമാണ് ഇത്. ബ്രയോഫില്ലത്തിലെ മറ്റ് അംഗങ്ങളെപ്പോലെ (ഇപ്പോൾ കലഞ്ചോയിൽ ഉൾപ്പെടുത്തിയിട്ടുണ്ട് ), അതിന്റെ ഇലകളുടെ അരികുകളിൽ വളരുന്ന പൊടിപ്പുകളിൽ നിന്ന്   അംഗപ്രജനനം  നടത്താൻ ഇതിന് കഴിയും.
വിവരണം
ഇടത്ത്‌|ലഘുചിത്രം| പൂക്കൾ വലത്ത്‌|ലഘുചിത്രം| സ്വക്ഷേത്രം (വളരുന്ന സ്ഥലം) 0.2 നും 2 മീറ്ററിനും ഇടയിൽ ഉയരത്തിൽ എത്തുന്ന ദൃഢമായ, പൂർണ്ണമായും നഗ്നമായ (ഇലകൾ കുറഞ്ഞ-തണ്ട് കാണുന്ന), ദ്വിവത്സരമോ കൂടുതലോ നിലനിൽക്കുന്ന കുറവോ വറ്റാത്ത, ചീഞ്ഞ ചെടിയാണിത്. കുത്തനെയുള്ള തണ്ടുകൾ ലളിതവും വൃത്താകൃതിയിലുള്ളതുമാണ്. മൂന്ന് ഇരിപ്പിടങ്ങളുള്ള, പ്രത്യക്ഷത്തിൽ വിപരീതമോ അല്ലെങ്കിൽ ഒന്നിടവിട്ടതോ ആയ ഇലകൾ പരത്തുമ്പോൾ സാധാരണയായി നിവർന്നുനിൽക്കുന്നു. അവ ചെറുതായി സിലിണ്ടർ ആകൃതിയിലുള്ളതും മുകളിൽ അൽപ്പം നനവുള്ളതുമാണ്, 2 മുതൽ 6 മില്ലിമീറ്റർ വരെ വ്യാസമുള്ള 1 മുതൽ 13 സെന്റീമീറ്റർ വരെ നീളത്തിൽ എത്തുന്നു. ചുവട്ടിൽ ഇടുങ്ങിയ ഇലയുടെ പ്രതലം ചുവപ്പ് കലർന്ന തവിട്ട് പാടുകളുള്ള ചുവപ്പ്-പച്ച മുതൽ ചാര-പച്ച വരെയാണ്. ഇലയുടെ അറ്റത്ത് രണ്ട് മുതൽ ഒമ്പത് വരെ ചെറിയ മുനകൾ ഉണ്ട്, അതിൽ ധാരാളം ബ്രൂഡ് മുകുളങ്ങളുണ്ട്.
പൂങ്കുലകൾ
ഒതുക്കമുള്ളതും ഒന്നിലധികം പൂക്കളുള്ളതുമായ പൂങ്കുലകൾ 10 മുതൽ 25 സെന്റീമീറ്റർ വരെ നീളമുള്ള തൈറുകളാണ്. മെലിഞ്ഞ പൂക്കളുടെ തണ്ടിന് 6 മുതൽ 20 മില്ലിമീറ്റർ വരെ നീളമുണ്ട്. ഹെർമാഫ്രോഡൈറ്റ് പൂക്കൾ തൂങ്ങിക്കിടക്കുന്നു. ചുവപ്പ് മുതൽ പച്ച വരെ, ചുവപ്പ് വരകളുള്ള ദളങ്ങൾ ഒരു മണി പോലെ ഒന്നിച്ചുചേർന്നിരിക്കുന്നു. 2.5 മുതൽ 6 മില്ലിമീറ്റർ വരെ നീളമുള്ള കൊറോള ട്യൂബ് അവസാനിക്കുന്നത് 5 മുതൽ 10 മില്ലിമീറ്റർ വരെ നീളവും 3.7 മുതൽ 5.7 മില്ലിമീറ്റർ വരെ വീതിയുമുള്ള കുത്തനെയുള്ള, ത്രികോണ-കുന്താകാരത്തിലുള്ള കൊറോള ലോബുകളിൽ ആണ്. കേസരങ്ങൾ കൊറോള ട്യൂബിന്റെ മധ്യഭാഗത്ത് താഴെ ഘടിപ്പിച്ചിരിക്കുന്നു, ട്യൂബിനപ്പുറത്തേക്ക് നീണ്ടുനിൽക്കുന്നില്ല. 2 മുതൽ 2.5 മില്ലിമീറ്റർ വരെ വലിയ ആന്തറുകൾ മുട്ടയുടെ ആകൃതിയിലാണ്. 0.7 മുതൽ 2 സെന്റീമീറ്റർ വരെ നീളമുള്ള അമൃതിന്റെ അടരുകൾ വൃത്താകൃതിയിലുള്ള അറ്റത്തോടുകൂടിയ പകുതി വൃത്താകൃതിയിലുള്ളതാണ്. ഓവൽ-നീളമുള്ള കാർപെൽ 5.5 മുതൽ 6.5 മില്ലിമീറ്റർ വരെ നീളമുള്ളതാണ്. സ്റ്റൈലസിന് ഏകദേശം 2 മില്ലിമീറ്റർ നീളമുണ്ട്.
കുത്തനെയുള്ള ഫോളിക്കിളുകളിൽ 0.6 മുതൽ 2.5 മില്ലിമീറ്റർ വരെ വ്യാസമുള്ള വിത്തുകൾ അടങ്ങിയിരിക്കുന്നു.
ആക്രമണകാരികളായ ഇനം
കലഞ്ചോ ഡെലാഗോയെൻസിസ് സ്വാഗതാർഹമല്ല, കാരണം അതിൽ തദ്ദേശീയ സസ്യങ്ങളെ സ്ഥാനഭ്രഷ്ടനാക്കുകയും ബുഫാഡിയനോലൈഡ് കാർഡിയാക് ഗ്ലൈക്കോസൈഡുകൾ അടങ്ങിയിരിക്കുകയും ചെയ്യുന്നു, ഇത് മാരകമായ വിഷബാധയ്ക്ക് കാരണമാകും, പ്രത്യേകിച്ച് കന്നുകാലികളെപ്പോലെ മേയുന്ന മൃഗങ്ങളിൽ. 1997-ൽ 125 കന്നുകാലികൾ NSW, മോറിക്ക് സമീപമുള്ള ഒരു ട്രാവലിംഗ് സ്റ്റോക്ക് റിസർവിൽ ഈ ഇനം തിന്നതിനെ തുടർന്ന് ചത്തു.
ഓസ്‌ട്രേലിയൻ സംസ്ഥാനങ്ങളായ ന്യൂ സൗത്ത് വെയിൽസ്, ക്വീൻസ്‌ലാൻഡ് എന്നിവിടങ്ങളിൽ ഈ ഇനത്തെയും അതിന്റെ സങ്കരയിനങ്ങളെയും ദോഷകരമായ കളയായി പ്രഖ്യാപിച്ചിട്ടുണ്ട്.
അവലംബം
വർഗ്ഗം:മഡഗാസ്കറിലെ സസ്യജാലങ്ങൾ വർഗ്ഗം:കളാഞ്ചോ സസ്യകുടുംബം
പാലപ്പെട്ടി
വർഗ്ഗം:മലപ്പുറം ജില്ലയിലെ ഗ്രാമങ്ങൾ
ആര്യസമാജം
സ്വാമി ദയാനന്ദ സരസ്വതി 1875 ഏപ്രിൽ 10 നു സ്ഥാപിച്ച ഒരു നവോത്ഥാന സംഘടനയാണ് ആര്യസമാജം( आर्य समाज) എന്ന് അറിയപ്പെടുന്നത്. പ്രധാനമായും ഹിന്ദുമതത്തിലെ അന്ധവിശ്വാസങ്ങൾക്കും അനാചാരങ്ങൾക്കും എതിരായ പ്രസ്ഥാനമായാണ് ഇതു വളർ‌ന്നുവന്നത്. ജാതി ഇല്ലാത്ത ഹൈന്ദവരുടെ ഒരു സംഘടന ആയും ഇത് മാറി.
1869 നും 1873 നും ഇടയ്ക്ക് ദയാനന്ദ സരസ്വതി ഹിന്ദുമതത്തിൽ തന്റെ സാമുദായിക നവീകരണ ശ്രമങ്ങൾക്ക് തുടക്കമിട്ടു. ഇതിന്റെ ഫലമായാണ് വൈദികമൂല്യങ്ങളിലും സംസ്കാരത്തിലും  അടിയുറച്ച വേദപഠന വിദ്യാലയങ്ങൾക്കും   ഗുരുകുലങ്ങൾക്കും അദ്ദേഹം  രൂപം കൊടുത്തത്. ഫാറൂഖാബാദിൽ 1869 ൽ 50 ൽപ്പരം  വിദ്യാർത്ഥികളുമായി ആദ്യമായി ഇത്തരത്തിൽ ഒരു ഗുരുകുലം സ്ഥാപിയ്ക്കപ്പെട്ടു.
പുറം കണ്ണികൾ
വർഗ്ഗം:ആര്യസമാജം വർഗ്ഗം:ഭാരതത്തിലെ സാമൂഹ്യ നവോത്ഥാന പ്രസ്ഥാനങ്ങൾ വർഗ്ഗം:സംഘടനകൾ
ഇന്ദ്രാണി ഹൽദാർ
ഒരു ബംഗാളി അഭിനേത്രിയാണ് ഇന്ദ്രാണി ഹൽദാർ(ജനനം: 1971 ജനുവരി 6).
ജീവിതരേഖ
1971 ജനുവരി 6ന് പ്ശ്ചിമ ബംഗാളിൽ സഞ്ജയ് ദാസ്ഗുപ്തയുടെ മകളായി ജനിച്ചു. മൾട്ടിപർപ്പസ് ഗേൾസ് ഹൈ സ്ക്കൂളിൽ പഠിച്ചു. ജോഗമായ ദേവി കോളേജിൽ നിന്നും ഡിഗ്രി പാസായി. തങ്കമണിക്കുട്ടിയിൽ നിന്നും ശാസ്ത്രീയ നൃത്തം അഭ്യസിച്ചു. ഒരു പൈലറ്റിനെ വിവാഹം കഴിച്ചു.
അവലംബം
വർഗ്ഗം:1971-ൽ ജനിച്ചവർ വർഗ്ഗം:ജനുവരി 6-ന് ജനിച്ചവർ വർഗ്ഗം:മികച്ച നടിക്കുള്ള ദേശീയ ചലച്ചിത്രപുരസ്കാരം ലഭിച്ചവർ വർഗ്ഗം:അഭിനേതാക്കൾ വർഗ്ഗം:ബംഗാളി ചലച്ചിത്രനടിമാർ
ഖമർ ജനത
തെക്കുകിഴക്കേ ഏഷ്യയിലെ ഒരു ഗോത്ര വിഭാഗമാണ്‌ കംബോഡിയയിലെ തദ്ദേശീയ ജനവിഭാഗമായ ഖമർ ജനത. (ខ្មែរ,, Northern Khmer pronunciation: ). കംബോഡിയയിലെ ഒന്നര കോടിയോളം വരുന്ന ജനസംഖ്യയുടെ ഏകദേശം തൊണ്ണൂറ് ശതമാനവും ഖമർ ജനതയാണ്. ദക്ഷിണപൂർവേഷ്യൻ ഭാഷാകുടുംബത്തിൽ ഉൾപ്പെട്ട ഖമർ ഭാഷ സംസാരിക്കുന്ന ജനതയാണ് ഇവർ. ഥേരവാദ ബുദ്ധമതവും സിൻക്ക്രെറ്റിസവും, അനിമിസവും, മരണാനന്തരജീവിതത്തിലുള്ള വിശ്വാസവുമൊക്കെ ഇടകലർന്ന ഖമർ രീതിയിലുള്ള ബുദ്ധമതമാണ് ഭൂരിപക്ഷം ജനങ്ങളും പിന്തുടരുന്നത്. കംബോഡിയയുടെ സമീപപ്രദേശമായ വിയറ്റ്നാം, തായ്‌ലാന്റ് എന്നിവിടങ്ങിലും ഖമർ ജനവിഭാഗം കണ്ടുവരുന്നുണ്ട്. കൂടാതെ ഫ്രാൻസ്, അമേരിക്ക, ആസ്ത്രേലിയ എന്നിവിടങ്ങളിൽ എല്ലാം കൂടി പത്തുലക്ഷത്തിലധികം ഖമർ ജനങ്ങൾ ജീവിക്കുന്നുണ്ട്.
പാശ്ചാത്യരാജ്യങ്ങൾ
കംബോഡിയയിലെ ആഭ്യന്തരയുദ്ധം കാരണം ആയിരക്കണക്കിന് ഖമർ ജനങ്ങൾ അമേരിക്ക, ഫ്രാൻസ്, കാനഡ, ആസ്ത്രേലിയ എന്നിവിടങ്ങളിലേക്ക് കുടിയേറിയിട്ടുണ്ട്.
ഖമർ സാമ്രാജ്യം (എ.ഡി 800–1600)
ഒമ്പതാം നൂറ്റാണ്ടോടെ പടിഞ്ഞാറൻ കംബോഡിയയിലെ അങ്കോർ തലസ്ഥാനമാക്കി ഖമർ സാമ്രാജ്യം രൂപം കൊണ്ടു. ജയവർമ്മൻ രണ്ടാമൻ ആണ് ഇതിനു തുടക്കമിട്ടത്. ദേവരാജ എന്ന സ്ഥാനപ്പേരോടെ ജയവർമ്മൻ രണ്ടാമൻ സിംഹാസനമേറി. ഇന്ദ്രവർമ്മൻ ഒന്നാമനും (877-89) പുത്രൻ യശോവർമ്മൻ ഒന്നാമനും (889-910) ഈ രാജവംശത്തിലെ പ്രധാനപ്പെട്ട രാജക്കന്മാരായിരുന്നു. 1112-ൽ സ്ഥാനമേറ്റ സൂര്യവർമ്മൻ രണ്ടാമനാണ് അങ്കോർ വാട്ടിന് രൂപകല്പന നല്കിയത്. ജയവർമ്മൻ ഏഴാമന്റെ (ഭരണകാലം 1181- 1218) വാഴ്ചക്കാലം ഖമർ സാമ്രാജ്യത്തിന്റെ സുവർണകാലമായി കണക്കാക്കപ്പെടുന്നു. അതിനു ശേഷം രാജവംശത്തിലെ അധികാര തർക്കങ്ങളും അയൽക്കാരായ ആയുത്തായ് ഗോത്രത്തിന്റെ ആക്രമണങ്ങളും നെൽകൃഷി നിലനിർത്തിയിരുന്ന ജലസേചന സംവിധാനത്തിന്റെ തകർച്ചയും കാരണം സാമ്രാജ്യം ശിഥിലമായി. കാംബുജവംശം പിടിച്ചു നിന്നുവെങ്കിലും 1431-ൽ തായ് ആക്രമണത്തെ തുടർന്ന് അംങ്കോർ കൈവിട്ടുപോയതോടെ ഖമർ പൗരപ്രമുഖർ തെക്കൻ പ്രദേശത്തേക്ക് പലായനം ചെയ്തു. ഈ സമയത്താവണം നോം പെന്നിൽ  പുതിയ തലസ്ഥാനം സ്ഥാപിക്കപ്പെട്ടത്. 1596-ൽ സ്പാനിഷ്-പോർട്ടുഗീസ് സൈന്യങ്ങളുടെ സഹായത്തോടെ അധികാരം വീണ്ടെടുക്കാൻ അന്നത്തെ നാമമാത്ര ഖമർരാജാവ് സത്ത ശ്രമം നടത്തിയെങ്കിലും അതു വിജയിച്ചില്ല.
അവലംബം
വർഗ്ഗം:വംശീയ വിഭാഗങ്ങൾ വർഗ്ഗം:കംബോഡിയ
അൽ ഖ്വാമിഷ്‍ലി
ലഘുചിത്രം അൽ ഖ്വാമിഷ്‍ലി (القامشلي,, Qamişlo), വടക്കു കിഴക്കേ സിറിയയിലെ തുർക്കിയുമായി അതി‍ർത്തി പങ്കിടുന്ന മേഖലയിലെ ഒരു പട്ടണമാണ്. തുർക്കിയിലെ നുസൈബിൻ പട്ടണത്തിനു സമീപമാണിത് സ്ഥിതി ചെയ്യുന്നത്. അതുപോലെ തന്നെ ഇറാക്കിനു വളരെ സമീപമാണ് ഈ പട്ടണം. 2004 ലെ സെൻസസ് പ്രകാരം ഈ പട്ടണത്തിലെ ജനസംഖ്യ 184,231 ആയിരുന്നു. ഡമാസ്കസിന് 680 കിലോമീറ്റർ (420 മൈൽ) വടക്കുകിഴക്കായിട്ടാണ് അൽ ഖ്വാമിഷ്‍ലി പട്ടണത്തിൻറെ സ്ഥാനം ഈ പട്ടണം അൽ-ഹസാക്കാ ഗവർണറേറ്റിൽ ഉൾപ്പെടുന്ന അൽ ഖ്വമിഷ്‍ലി ജില്ലയുടെ ഭരണ തലസ്ഥാനമാണ്. ഈ ഗവർണറേറ്റിലെ മൊത്തം ജനസംഖ്യ 2004 ലെ കണക്കുകൾ പ്രകാരം 232,095 ആണ്.
ജനസംഖ്യ
ഇടത്ത്‌|ലഘുചിത്രം|The President's street ഈ പട്ടണത്തിലെ ജനസംഖ്യ 2004 ലെ സെൻസസ് പ്രകാരം 184,231 ആണ്. ജനസംഖ്യയനുസരിച്ച് സിറിയയിലെ 10 വലിയ പട്ടണങ്ങളിൽ ഒന്നാണിത്.
അൽ ഖ്വാമിഷ്‍ലിയിലെ മുഖ്യ ജനവിഭാഗങ്ങൾ, അറബികൾ, അസീറിയക്കാർ, കുർദുകൾ, അർമേനിയക്കാർ എന്നിങ്ങനെയാണ്. വ്യത്യസ്ത ജനവിഭാഗങ്ങൾ ഇടകലർന്ന പട്ടണമാണിത്. അസീറിയക്കാരും അർമീനിക്കാരും ഈ പട്ടണത്തിലെ ന്യൂനപക്ഷ വിഭാഗങ്ങളാണ്. സിറിയയിലെ ക്രിസ്ത്യൻ കേന്ദ്രമായിട്ടാണ് പട്ടണത്തെ കണക്കാക്കുന്നത്.
വർഗ്ഗം:സിറിയയിലെ നഗരങ്ങൾ
ജി8+5
G8 രാജ്യങ്ങളിൽ നിന്നുള്ള (കാനഡ, ഫ്രാൻസ്, ജർമ്മനി, ഇറ്റലി, ജപ്പാൻ, റഷ്യ, യുണൈറ്റഡ് കിംഗ്ഡം, യുണൈറ്റഡ് സ്റ്റേറ്റ്സ്) ഗവൺമെന്റ് തലവന്മാർക്കൊപ്പം അഞ്ച് പ്രമുഖ വളർന്നുവരുന്ന സമ്പദ്‌വ്യവസ്ഥകളുടെ (ബ്രസീൽ, ചൈന, ഇന്ത്യ, മെക്സിക്കോ, ദക്ഷിണാഫ്രിക്ക) ഗവൺമെന്റ് മേധാവികളും അടങ്ങുന്ന ഒരു അന്താരാഷ്ട്ര ഗ്രൂപ്പായിരുന്നു ഗ്രൂപ്പ് ഓഫ് എയിറ്റ് + ഫൈവ് (ജി8+5). 2014 മാർച്ചിൽ, ഉക്രെയ്നിലെ 2014 ലെ ക്രിമിയ പ്രതിസന്ധിയിൽ പങ്കാളിയായതിനാൽ റഷ്യയെ ജി8 ഗ്രൂപ്പിൽ നിന്ന് പുറത്താക്കി, അതിനാൽ ജി8+5 അതിന്റെ യഥാർത്ഥ രൂപത്തിൽ റഷ്യയുമായി വീണ്ടും ഒത്തുചേരാൻ സാധ്യതയില്ല.
ഫെബ്രുവരി 2007 പ്രഖ്യാപനം
2007 ഫെബ്രുവരി 16-ന് ഗ്ലോബൽ ലെജിസ്ലേറ്റേഴ്‌സ് ഓർഗനൈസേഷൻ (ഗ്ലോബ് ഇന്റർനാഷണൽ) വാഷിംഗ്ടൺ ഡിസിയിലെ ഗ്ലോബ് വാഷിംഗ്ടൺ ലെജിസ്ലേറ്റേഴ്‌സ് ഫോറത്തിൽ ജി 8+5 ക്ലൈമറ്റ് ചേഞ്ച് ഡയലോഗ് യോഗം ചേർന്നു, അവിടെ ആഗോളതാപനം നേരിടാൻ സഹകരിക്കാൻ ഒരു നോൺ-ബൈൻഡിംഗ് കരാറിൽ എത്തി. മനുഷ്യനിർമ്മിത കാലാവസ്ഥാ വ്യതിയാനത്തിന്റെ അസ്തിത്വം സംശയത്തിന് അതീതമാണെന്നും വ്യവസായവത്കൃത രാജ്യങ്ങൾക്കും വികസ്വര രാജ്യങ്ങൾക്കും ബാധകമായ എമിഷൻ പരിധിയുടെയും കാർബൺ എമിഷൻ ട്രേഡിംഗിന്റെയും ഒരു ആഗോള സംവിധാനം ഉണ്ടായിരിക്കണമെന്നും സംഘം അംഗീകരിച്ചു. ക്യോട്ടോ പ്രോട്ടോക്കോൾ അസാധുവാക്കാൻ 2009-ഓടെ ഈ നയം നിലവിൽ വരുമെന്ന് സംഘം പ്രതീക്ഷിച്ചു, ഇതിന്റെ ആദ്യ ഘട്ടം 2012-ൽ അവസാനിക്കും.
ഫൗണ്ടേഷൻ
2005-ൽ അന്നത്തെ യുണൈറ്റഡ് കിംഗ്ഡത്തിന്റെ പ്രധാനമന്ത്രിയായിരുന്ന ടോണി ബ്ലെയർ സ്കോട്ട്ലൻഡിലെ ഗ്ലെനെഗിൾസിൽ നടന്ന 31-ാമത് ജി8 ഉച്ചകോടിയുടെ അവതാരകനെന്ന നിലയിൽ മുൻനിര വളർന്നുവരുന്ന രാജ്യങ്ങളെ ചർച്ചകളിൽ ചേരാൻ ക്ഷണിച്ചപ്പോഴാണ് ജി8+5 ഗ്രൂപ്പ് രൂപീകരിച്ചത്. ദോഹയിലെ വ്യാപാര ചർച്ചകൾക്ക് പുത്തൻ ഉത്തേജനം പകരുന്ന ശക്തവും കൂടുതൽ പ്രാതിനിധ്യമുള്ളതുമായ ഒരു ഗ്രൂപ്പിന് ഇത് രൂപം നൽകുമെന്നായിരുന്നു പ്രതീക്ഷ. കാലാവസ്ഥാ വ്യതിയാനത്തിൽ ആഴത്തിലുള്ള സഹകരണം കൈവരിക്കേണ്ടതിന്റെ ആവശ്യകതയും ഒരു കാരണമായിരുന്നു.
കൂടിക്കാഴ്ചയ്ക്ക് ശേഷം, ഭാവിയിൽ "അന്താരാഷ്ട്ര സഹകരണത്തിനുള്ള ഒരു പുതിയ മാതൃക" നിർമ്മിക്കാൻ രാജ്യങ്ങൾ സംയുക്ത പ്രസ്താവന പുറപ്പെടുവിച്ചു.
സ്ഥാപനവൽക്കരണം
2007 ൽ ഹെലിജൻഡാമിൽ വെച്ച് നടന്ന 33-ാമത് ജി8 ഉച്ചകോടിക്ക് ശേഷം, ജർമ്മൻ ചാൻസലർ ആംഗല മെർക്കൽ " ഹെലിജൻഡാം പ്രോസസ് " സ്ഥാപിക്കുന്നതായി പ്രഖ്യാപിച്ചു. അതിലൂടെ ജി8 രാജ്യങ്ങളും അഞ്ച് മികച്ച വളർന്നുവരുന്ന സമ്പദ്‌വ്യവസ്ഥകളും തമ്മിലുള്ള സ്ഥിരമായ സംഭാഷണത്തിന്റെ പൂർണ്ണമായ സ്ഥാപനവൽക്കരണം നടപ്പിലാക്കും എന്ന് പറഞ്ഞു. ഒഇസിഡിയിൽ ഒരു പൊതു ജി8, ജി5 പ്ലാറ്റ്ഫോം സ്ഥാപിക്കുന്നത് ഇതിൽ ഉൾപ്പെടും. (കാണുക: "Die G8 - Akteure in einer globalen Entwicklungspartnerschaft; https://web.archive.org/web/20080217222220/http://www.bmz.de/de/service/infothek/fach/spezial/index.html )
2007 ഓഗസ്റ്റ് 28-ന്, മുൻ ഫ്രഞ്ച് പ്രസിഡന്റ് നിക്കോളാസ് സർക്കോസി, ബ്രസീൽ, ചൈന, ഇന്ത്യ, മെക്സിക്കോ, ദക്ഷിണാഫ്രിക്ക എന്നീ രാജ്യങ്ങൾ ജി8-ൽ അംഗങ്ങളാകണമെന്ന് ഒരു വിദേശനയ പ്രസ്താവനയിൽ നിർദ്ദേശിച്ചു. എന്നിരുന്നാലും 2008 വരെ ജി8-ന്റെ ഔപചാരികമായ വിപുലീകരണം ഒരു യഥാർത്ഥ രാഷ്ട്രീയ ഓപ്ഷനായിരുന്നില്ല. ജി8 അംഗരാജ്യങ്ങൾക്ക് ഈ വിഷയത്തിൽ വ്യത്യസ്ത നിലപാടുകളായിരുന്നു ഉണ്ടായിരുന്നത്. യുണൈറ്റഡ് സ്റ്റേറ്റ്സും ജപ്പാനും വിപുലീകരണത്തിന് എതിരായിരുന്നു, യുണൈറ്റഡ് കിംഗ്ഡവും ഫ്രാൻസും സജീവമായി അനുകൂലിച്ചു, ഇറ്റലി, ജർമ്മനി, റഷ്യ, കാനഡ എന്നിവ ഈ വിഷയത്തിൽ അഭിപ്രായം പറഞ്ഞില്ല.
നിലവിലെ നേതാക്കൾ
(താഴെ പറയുന്ന പട്ടിക രാജ്യമനുസരിച്ച് ഇംഗ്ലീഷ് അക്ഷരമാലാക്രമത്തിലാണ്)
യൊറൂബ ഭാഷ
യൊറൂബ ഭാഷ പടിഞ്ഞാറൻ ആഫ്രിക്കയിൽ പ്രത്യേകിച്ച് നൈജീരിയായിൽ സംസാരിക്കുന്ന ഭാഷയാണ്. യൊറൂബ ഭാഷ സംസാരിക്കുന്നവർ 3 കോടി വരും. ഇത് നജീരിയ കൂടാതെ പശ്ചിമാഫ്രിക്കയുടെ ഇതര ഭാഗമായ, ബെനിൻ, കൂടാതെ അമേരിക്കയിൽ പ്രത്യേഗിച്ച് തെക്കേ അമേരിക്കയിലെ കരീബിയൻ പ്രദേശം, യൂറോപ്പിന്റെ വിവിധഭാഗങ്ങൾ എന്നിവിടങ്ങളിലും ഈ ഭാഷ സംസാരിക്കുന്നവരുണ്ട്. നൈജർ ഡെൽറ്റയിലെ ഭാഷയായ, ഇറ്റ്‌സെക്കിറി, ഇഗാല എന്നിവയുമായി അടുത്ത ബന്ധം ഈ ഭാഷയ്ക്കുണ്ട്.
മടുക്ക
മൊട്ടൽ എന്നും അറിയപ്പെടുന്ന മടുക്ക പശ്ചിമഘട്ടതദ്ദേശവാസിയായ ഒരു ചെറിയ വൃക്ഷമാണ്. .8 മീറ്ററോളം ഉയരം വയ്ക്കും. കേരളത്തിൽ എല്ലായിടത്തും കാണാറുണ്ട്.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ വർഗ്ഗം:പോളിഗാലേസീ
തെർമോപ്പിലി യുദ്ധം
ബിസി 490-ൽ നടന്ന മാരത്തൺ യുദ്ധത്തിൽ ഏഥൻസിലെ വിജയത്തോടെ അവസാനിച്ച ഗ്രീസിലെ ആദ്യത്തെ പേർഷ്യൻ അധിനിവേശത്തിന്റെ പരാജയത്തോടുള്ള പ്രതികരണമായിരുന്നു പേർഷ്യൻ ആക്രമണം. ബിസി 480 ആയപ്പോഴേക്കും സെർക്സെസ് ഒരു വലിയ സൈന്യത്തെയും നാവികസേനയെയും ശേഖരിച്ച് ഗ്രീസിനെ കീഴടക്കാൻ പുറപ്പെട്ടു. പേർഷ്യൻ സൈന്യത്തിന്റെ മുന്നേറ്റത്തെ തെർമോപൈലയുടെ ചുരത്തിൽ സഖ്യകക്ഷികളായ ഗ്രീക്കുകാർ തടയണമെന്ന് ഏഥൻസിലെ രാഷ്ട്രീയക്കാരനും ജനറൽ തെമിസ്റ്റൊക്ലീസും നിർദ്ദേശിച്ചിരുന്നു, അതേസമയം പേർഷ്യൻ നാവികസേനയെ ആർട്ടെമിസിയം കടലിടുക്കിൽ തടഞ്ഞു.
സ്പാർട്ടയെയും ആതൻസിനെയും ലക്ഷ്യം വച്ചുള്ള പടയോട്ടം സെർക്സീസ്  തുടങ്ങി. വടക്കൻ ഗ്രീസ് പിടിച്ചടക്കിക്കൊണ്ട് പേർഷ്യൻ സൈന്യം തെക്കോട്ട് നീങ്ങി. ഒരു ലക്ഷം മുതൽ മൂന്നു ലക്ഷം വരെ ആളുകൾ ആ വൻപടയിലുണ്ടായിരുന്നെന്നു കരുതപ്പെടുന്നു. പടയാളികൾക്കു പിന്തുണയുമായി ചുറ്റുമുള്ള ഇജീയൻ കടലിൽ കരുത്തുറ്റ പേർഷ്യൻ നാവികസേനയും നിലയുറപ്പിച്ചു. ലിയോണിഡസിന്റെ സംയുക്ത ഗ്രീക്ക് പടയിൽ 7000  പേരുണ്ടായിരുന്നു. 300 സ്പാർട്ടൻ സൈനികർ ഉൾപ്പെടെ.
ഏകദേശം 7,000 പുരുഷന്മാരുള്ള ഒരു ഗ്രീക്ക് സൈന്യം ബിസി 480 മധ്യത്തിൽ ചുരം കടക്കുന്നത് തടയാൻ വടക്കോട്ട് മാർച്ച് ചെയ്തു. പേർഷ്യൻ സൈന്യത്തിൽ പത്ത് ലക്ഷത്തിലധികം സൈനികരുണ്ടെന്ന അഭ്യൂഹമുണ്ടായിരുന്നു. ഇന്ന്, ഇത് വളരെ ചെറുതാണെന്ന് കണക്കാക്കപ്പെടുന്നു. ഒരു ലക്ഷത്തിനും 150,000 സൈനികർക്കും ഇടയിൽ വിവിധ കണക്കുകൾ പണ്ഡിതന്മാർ റിപ്പോർട്ട് ചെയ്യുന്നു. പേർഷ്യൻ സൈന്യം ഓഗസ്റ്റ് അവസാനമോ സെപ്റ്റംബർ ആദ്യമോ ചുരത്തിലെത്തി. രണ്ട് ദിവസത്തെ യുദ്ധത്തിൽ, പേർഷ്യൻ സൈന്യത്തിന് കടന്നുപോകാൻ കഴിയുന്ന ഒരേയൊരു റോഡ് ലിയോണിഡാസിന്റെ നേതൃത്വത്തിലുള്ള ചെറിയ സേന തടഞ്ഞു.
ചൂടുകൂടിയ കവാടം എന്നർഥം വരുന്ന തെർമോപ്പിലി വടക്കൻ ഗ്രീസിലെ ഒരു ചുരമാണ്. ഒരുവശത്ത് കടുപ്പൻ മലനിരകളും മറുവശത്തു സമുദ്രവുമുള്ള ഇടുക്ക് ചുരം (ഇന്നു സമുദ്രം ഇവിടെ നിന്നു പിൻവലിഞ്ഞു). ഈ ചുരം കടന്നാൽ മാത്രമേ പേർഷ്യൻ സൈന്യത്തിന് ആതൻസിലേക്കു കടക്കാൻ കഴിയുമായിരുന്നുള്ളു. ഒരു ഫണലിന്റെ വായിലേക്ക് എത്ര കൂടിയ അളവിൽ വെള്ളം ഒഴിച്ചാലും അതിന്റെ ഇടുങ്ങിയ ഭാഗത്തുനിന്ന് കുറച്ചു വെള്ളമല്ലേ വരൂ.അതു പോലെയൊരു ഫണലായിരുന്നു തെർമോപ്പിലി. എത്ര വൻപട വന്നാലും കുറച്ചു പടയാളികൾക്കു മാത്രമായേ ചുരം കടന്നെത്താൻ കഴിയുമായിരുന്നുള്ളൂ.
രണ്ടാം ദിവസത്തിനുശേഷം, ഇടയന്മാർ ഉപയോഗിക്കുന്ന ഒരു ചെറിയ പാത വെളിപ്പെടുത്തി എഫിയൽറ്റ്സ് എന്ന പ്രദേശവാസികൾ ഗ്രീക്കുകാരെ ഒറ്റിക്കൊടുത്തു. ഇത് പേർഷ്യക്കാരെ ഗ്രീക്ക് അതിർത്തികളിൽ പിന്നിലേക്ക് നയിച്ചു. തന്റെ സേനയെ പുറത്താക്കുകയാണെന്ന് അറിഞ്ഞ ലിയോനിഡാസ് ഗ്രീക്ക് സൈന്യത്തിന്റെ ഭൂരിഭാഗവും പിരിച്ചുവിട്ടു. 300 സ്പാർട്ടൻ‌മാരുമായും 700 തെസ്പിയൻ‌മാരുമായും അവരുടെ പിന്മാറ്റത്തിന് കാവൽ നിന്നു. ബാക്കിയുള്ള സൈനികർ മരണത്തോട് പൊരുതി. ഭൂരിഭാഗം തെബാനുകളും കീഴടങ്ങിയതായി പറയുന്നു. പിന്നീട് നടന്ന സലാമീസ് യുദ്ധത്തിൽ പേർഷ്യയെ അവർ കീഴടക്കി അധിനിവേശത്തിന് അന്ത്യം കുറിച്ചു.
ആദ്യ ദിനം
പേർഷ്യൻ തെർമോപൈലയിലെത്തിയ അഞ്ചാം ദിവസമായ യുദ്ധത്തിന്റെ ആദ്യ ദിവസം, ഗ്രീക്കുകാരെ ആക്രമിക്കാൻ സെർക്സെസ് തീരുമാനിച്ചു. ആദ്യം, 5,000 വില്ലാളികളോട് അമ്പുകൾ കൊണ്ട് പ്രതിരോധം സൃഷ്ടിക്കാൻ അദ്ദേഹം ആവശ്യപ്പെട്ടു, പക്ഷേ അവ ഫലപ്രദമലായിരുന്നു. അതിനുശേഷം, പ്രതികളെ തടവുകാരനാക്കി തന്റെ മുമ്പാകെ കൊണ്ടുവരാൻ സെർക്സെസ് 10,000 മേദ്യരെയും സിസിയക്കാരെയും അയച്ചു. ചുരത്തിന്റെ ഇടുങ്ങിയ ഭാഗത്ത് ഗ്രീക്കുകാർ ഫോസിയൻ മതിലിനു മുന്നിൽ യുദ്ധം ചെയ്തു, ഇത് കഴിയുന്നത്ര സൈനികരെ ഉപയോഗിക്കാൻ അവരെ പ്രാപ്തരാക്കി. പേർഷ്യക്കാരുടെ ദുർബലമായ കവചങ്ങളും ചെറിയ കുന്തങ്ങളും വാളുകളും ഗ്രീക്ക് ഹോപ്ലൈറ്റുകളിൽ ഫലപ്രദമായി ഇടപെടുന്നതിൽ നിന്ന് അവരെ തടഞ്ഞു. ഗ്രീക്കുകാർ വളരെയധികം മേദ്യരെ കൊന്നു. സ്റ്റെസിയാസ് പറയുന്നതനുസരിച്ച്, രണ്ടോ മൂന്നോ സ്പാർട്ടക്കാർ മാത്രമാണ് കൊല്ലപ്പെട്ടത്.
പുറത്തേക്കുള്ള കണ്ണികൾ
വർഗ്ഗം:Coordinates on Wikidata
ലീല ലോപ്സ്
ഒരു അംഗോളൻ നടിയും ടിവി അവതാരകയും മോഡലും സൗന്ദര്യ റാണിയുമാണ് ലീല ലുലിയാന ഡാ കോസ്റ്റ വിയേര ലോപ്സ് ഉമെനിയോറ (ജനനം: ഫെബ്രുവരി 26, 1986) അവർ മിസ് അംഗോള യുകെ 2010, മിസ് അംഗോള 2010, മിസ് യൂണിവേഴ്സ് 2011 എന്നീ പദവികൾ നേടിയിട്ടുണ്ട്.
മുൻകാലജീവിതം
ലോപ്സ് 1986 ഫെബ്രുവരി 26-ന് അംഗോളയിലെ ബെൻഗുലയിൽ ജനിച്ചു. സൗന്ദര്യമത്സരങ്ങളിലെ മത്സരാർത്ഥിയാകുന്നതിന് മുമ്പ്, യുകെയിലെ ഇപ്‌സ്‌വിച്ചിലെ സഫോക്ക് സർവകലാശാലയിൽ ബിസിനസ് മാനേജ്‌മെന്റ് പഠിച്ചു. എച്ച്‌ഐവി/എയ്ഡ്‌സിനെ കുറിച്ചും രോഗമുള്ള ആളുകൾ അനുഭവിക്കുന്ന വിവേചനത്തെ കുറിച്ചും അവബോധം വളർത്തുന്നതിൽ ലോപ്‌സ് സജീവമായി ഇടപെടുന്നു.
മിസ് അംഗോള യുകെ 2010
ഇംഗ്ലണ്ടിൽ താമസിക്കുകയും പഠിക്കുകയും ചെയ്യുമ്പോൾ, 2010 ഒക്ടോബർ 8-ന് അവർ മിസ് അംഗോള യുകെയിൽ പങ്കെടുത്തു. ലോപ്സ് കിരീടം നേടി. മിസ് അംഗോള 2010 ൽ ബ്രിട്ടീഷ് അംഗോളൻ സമൂഹത്തെ പ്രതിനിധീകരിക്കാൻ അവർക്ക് അവസരം ലഭിച്ചു.
മിസ് അംഗോള 2010
2010 ഡിസംബർ 18-ന് ലുവാണ്ടയിൽ നടന്ന മിസ് അംഗോളയായി തിരഞ്ഞെടുക്കപ്പെട്ട മറ്റ് 20 സ്ഥാനാർത്ഥികളെ ലോപ്സ് പിന്തള്ളി. മിസ് യൂണിവേഴ്സ് 2011 ൽ അംഗോളയെ പ്രതിനിധീകരിക്കാനുള്ള അവകാശം നേടി. മത്സരത്തിൽ ഫോട്ടോജെനിക് അവാർഡും അവർ നേടി.
മിസ്സ് യൂണിവേഴ്സ് 2011
2011 സെപ്റ്റംബർ 12-ന്, ബ്രസീലിലെ സാവോ പോളോയിൽ വച്ച് ലോപ്സ് മിസ് യൂണിവേഴ്സ് കിരീടം ചൂടി. മെക്സിക്കോയിലെ മുൻ മിസ് യൂണിവേഴ്സ് സിമേന നവാരേറ്റിൽ നിന്ന് കിരീടം സ്വീകരിച്ചു. നിലവിൽ 60-ാമത്തെ മിസ് യൂണിവേഴ്സ് ടൈറ്റിൽ ഹോൾഡറായ അവർ ഈ സ്ഥാനം വഹിക്കുന്ന ആദ്യത്തെ അംഗോളൻ വനിതയാണ്. ലോകമെമ്പാടുമുള്ള മത്സരത്തിന്റെ തുടക്കം മുതൽ കിരീടം നേടുന്ന അഞ്ചാമത്തെ ആഫ്രിക്കൻ വംശജയാണ് ലോപ്സ് (1977-ൽ മിസ് ട്രിനിഡാഡ് ആൻഡ് ടൊബാഗോ, 1995-ൽ മിസ് യുഎസ്എ, 1998-ൽ മിസ് ട്രിനിഡാഡ് ആൻഡ് ടൊബാഗോ, 1999-ൽ മിസ് ബോട്സ്വാന). ലോപ്സ് ബോട്സ്വാനയിൽ നിന്നുള്ള മിസ് യൂണിവേഴ്സ് 1999 ലെ എംപുലെ ക്വെലഗോബെയ്ക്ക് ശേഷം വിജയിക്കുന്ന ആഫ്രിക്കൻ ഭൂഖണ്ഡത്തിൽ നിന്നുള്ള നാലാമത്തെ ആഫ്രിക്കൻ വനിതയും ആണ്.
2011 ഒക്ടോബറിൽ, ലോപ്സ് ഇന്തോനേഷ്യ സന്ദർശിച്ചു. അവിടെ പ്രാദേശിക ചാരിറ്റി പരിപാടികളിലും ജക്കാർത്തയിലെ ജക്കാർത്ത കൺവെൻഷൻ സെന്ററിൽ നടന്ന പുത്തേരി ഇന്തോനേഷ്യ 2011 മത്സരത്തിലും പങ്കെടുത്തു.
2011 ഡിസംബറിൽ, ഗാബോണിലെ ലിബ്രെവില്ലെയിൽ നടന്ന മിസ് ഗാബോൺ മത്സരത്തിന്റെ ആദ്യ പതിപ്പിൽ പങ്കെടുക്കാൻ ലോപ്സിന് ക്ഷണം ലഭിച്ചു. അവിടെ മിസ് യൂണിവേഴ്സിലേക്കുള്ള ആദ്യത്തെ ഗാബോണീസ് പ്രതിനിധിയായി എൻഗൂണി പ്രവിശ്യയിൽ നിന്നുള്ള മേരി-നോയൽ അഡാ മെയോയെ കിരീടമണിയിച്ചു.
2012 ഫെബ്രുവരിയിൽ ലോപ്സ് ദക്ഷിണാഫ്രിക്കയിലെ ജോഹന്നാസ്ബർഗ് സന്ദർശിച്ചു. അവിടെയെത്തിയപ്പോൾ സൺ സിറ്റിയിൽ നടന്ന റെഡ് കാർപെറ്റ് പരിപാടിയിൽ മിസ് സൗത്ത് ആഫ്രിക്ക 2011 മെലിൻഡ ബാം അവരെ സ്വാഗതം ചെയ്തു. തന്റെ സന്ദർശന വേളയിൽ, ജോബർഗ് ഫാഷൻ വീക്ക് 2012-നെ പിന്തുണച്ച് ഫെബ്രുവരി 16-ന് ആഫ്രിക്കൻ ഫാഷൻ ഇന്റർനാഷണലിന്റെ ലോഞ്ച് പരിപാടിയിൽ ലോപ്സ് പങ്കെടുത്തു. മെലിൻഡ ബാമിന്റെ പിന്തുണയുള്ള ചാരിറ്റികളിലൊന്നായ തുതുസെല, അലക്‌സാന്ദ്ര ടൗൺഷിപ്പിലെ ഉപേക്ഷിക്കപ്പെട്ടവരും അനാഥരുമായ കുട്ടികളെ പരിപാലിക്കുന്ന NGO-യും സന്ദർശിച്ചു. ഫെബ്രുവരി 17-ന് നോർത്ത്-വെസ്റ്റ് യൂണിവേഴ്‌സിറ്റി, മാഫികെംഗ് കാമ്പസിൽ വച്ച് നോർത്ത്-വെസ്റ്റിന്റെ പ്രീമിയർ ബഹുമാനപ്പെട്ട താണ്ടി മോഡിസ് നടത്തിയ സ്റ്റേറ്റ് ഓഫ് ദി പ്രൊവിൻസ് അഡ്രസ്സിലും ലോപ്സ് പങ്കെടുത്തു.
2012 മാർച്ച് 9 മുതൽ 14 വരെ ഒരാഴ്ച നീണ്ടുനിന്ന USO/Armed Forces Entertainment ടൂറിനായി ലോപ്സ് തന്റെ സഹ ടൈറ്റിൽ ഹോൾഡർമാരായ അലിസ്സ കാമ്പനെല്ല, ഡാനിയേൽ ഡോട്ടി എന്നിവരോടൊപ്പം ജർമ്മനിയിലെ ഡസൽഡോർഫിലേക്ക് പോയി. ഈ ആഴ്ചയിൽ, അവിടെ ഡസൽഡോർഫ് എക്സിബിഷൻ സെന്ററിൽ നടന്ന ബ്യൂട്ടി ഇന്റർനാഷണൽ ട്രേഡ് ഷോയിലും അവർ പങ്കെടുത്തു.
2012 മെയ് 23 ന് ഫ്രാൻസിലെ കാനിൽ നടന്ന കാൻ ഫിലിം ഫെസ്റ്റിവലിൽ ലോപ്സ് ചുവന്ന പരവതാനിയിലൂടെ നടന്നു. അതേ ദിവസം ഫ്രാൻസിലെ ക്യാപ് ഡി ആന്റിബിലുള്ള ഹോട്ടൽ ഡു ക്യാപ് ഈഡൻ-റോക്കിൽ നടന്ന ഡി ഗ്രിസോഗോണോ ഗ്ലാം എക്‌സ്‌ട്രാവാഗൻസയിലും ലോപ്സ് പങ്കെടുത്തു. ഫ്രാൻസ് സന്ദർശനത്തിന് മുമ്പ്, മാക്സിം പോർച്ചുഗൽ മാഗസിന്റെ ക്ഷണപ്രകാരം ഫോട്ടോഷൂട്ടുകൾക്കും ടെലിവിഷൻ പരിപാടികൾക്കുമായി അവർ പോർച്ചുഗലിലെ ലിസ്ബണിൽ പോയിരുന്നു.
2012 ജൂണിൽ, ലോപ്‌സ് സെനഗൽ, കോറ്റ് ഡി ഐവയർ, ഘാന, ടോഗോ, നൈജീരിയ എന്നിവിടങ്ങളിലേക്ക് 5-രാജ്യ-പടിഞ്ഞാറൻ ആഫ്രിക്കൻ പര്യടനം ആരംഭിച്ചു. ആ മാസം അവസാനം, ബ്രസീലിലെ റിയോ ഡി ജനീറോയിൽ നടന്ന റിയോ+20 യുണൈറ്റഡ് നേഷൻസ് കോൺഫറൻസിൽ സുസ്ഥിര വികസനത്തിൽ ലോപ്സ് പങ്കെടുത്തു.
2012 ഒക്‌ടോബറിൽ, ഓപ്പറേഷൻ സ്‌മൈൽ നിക്കരാഗ്വ സംഘടിപ്പിച്ച 'ഫാഷൻ ഫോർ സ്‌മൈൽസ്' എന്ന ഫാഷൻ ഷോയ്‌ക്കായി ലോപ്‌സ് നിക്കരാഗ്വ സന്ദർശിച്ചു. ഇതിൽ മനാഗ്വയിലെ ക്രൗൺ പ്ലാസ കൺവെൻഷൻ സെന്ററിൽ വെച്ച് അമേരിക്കയിൽ നിന്നുള്ള 15 മിസ് യൂണിവേഴ്‌സ് 2012 മത്സരാർത്ഥികളെ പങ്കെടുപ്പിച്ചു.
പ്രമുഖമായിരിക്കുന്നകാലത്ത് ലോപ്സ് സിംഗപ്പൂർ, ഇന്തോനേഷ്യ, അംഗോള, കംബോഡിയ, ബഹാമാസ്, ഗാബോൺ, ജമൈക്ക, ദക്ഷിണാഫ്രിക്ക, ജർമ്മനി, ഡൊമിനിക്കൻ റിപ്പബ്ലിക്, പോർച്ചുഗൽ, ഫ്രാൻസ്, സെനഗൽ, കോട്ട് ഡി ഐവയർ, ഘാന, ടോഗോ, നൈജീരിയ, ഗയാന, നിക്കരാഗ്വ നമീബിയ, കെനിയ, മൊസാംബിക്, യുഎസ്എ. എന്നിവിടങ്ങളിൽ സന്ദർശിച്ചു.
മിസ് അംഗോള യുകെ വിജയത്തിന്റെ നിയമസാധുത സംബന്ധിച്ച വിവാദം
2011ലെ മിസ് യൂണിവേഴ്‌സ് കിരീടം ലോപ്‌സിന് ലഭിച്ചതിന് ശേഷം, മിസ് അംഗോള യുകെയിൽ പങ്കെടുക്കാൻ തെറ്റായ രേഖകൾ ഉപയോഗിച്ചുവെന്ന ആരോപണം ഉയർന്നു. ഇത് മിസ് അംഗോളയിലും തുടർന്ന് മിസ് യൂണിവേഴ്‌സിലും മത്സരിക്കാൻ അവരെ പ്രാപ്തയാക്കി. ലോപ്സ് മത്സരിക്കുന്ന സമയത്ത് അംഗോളയ്ക്ക് പുറത്ത് താമസിച്ചിരുന്നില്ല. അതിനാൽ യുകെയിൽ താമസിക്കുന്ന അംഗോളൻ പൗരന്മാർക്ക് മാത്രമുള്ള ഒരു മത്സരത്തിൽ പങ്കെടുക്കാൻ അനുവദിക്കരുത് എന്നായിരുന്നു അവകാശവാദം. തെറ്റായ രേഖകളുടെ ഉപയോഗം ലോപ്‌സും മിസ് യൂണിവേഴ്‌സ് സംഘാടകരും നിഷേധിച്ചു. കൂടാതെ താൻ ഇംഗ്ലണ്ടിൽ ആകെ നാല് വർഷമായി താമസിച്ചിരുന്നതായി ലോപ്‌സ് തന്നെ പ്രസ്താവിച്ചു.
സ്വകാര്യ ജീവിതം
2013 ഫെബ്രുവരിയിൽ, മൊണാക്കോയിലെ മുൻ ന്യൂയോർക്ക് ജയന്റ്സ് ഡിഫൻസീവ് എൻഡ് ഒസി ഉമെനിയോറയുമായി അവർ വിവാഹനിശ്ചയം നടത്തി. 2015 മെയ് 30-ന് അവർ വിവാഹിതരായി. 2018 ഫെബ്രുവരിയിൽ, ലോപ്‌സ് തങ്ങളുടെ ആദ്യ കുഞ്ഞിനെ ഒന്നിച്ച് ഗർഭിണിയാക്കിയതായി അവർ പ്രഖ്യാപിച്ചു ആ വർഷം തന്നെ അവരുടെ മകൻ ജനിച്ചു.
പുറംകണ്ണികൾ
വർഗ്ഗം:1986-ൽ ജനിച്ചവർ
എന്ത നേർചിന
ത്യാഗരാജസ്വാമികൾ ശുദ്ധധന്യാസിരാഗത്തിൽ ചിട്ടപ്പെടുത്തിയ ഒരു കൃതിയാണ് എന്ത നേർചിന
പുറത്തേക്കുള്ള കണ്ണികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ വർഗ്ഗം:ശുദ്ധധന്യാസി രാഗത്തിൽ ചിട്ടപ്പെടുത്തിയ കൃതികൾ
കലാൻചോ മർമൊറാറ്റ
കലാൻചോ മർമൊറാറ്റ, അഥവാ പെൻവൈപ്പർ, ക്രാസ്സുലേസി കുടുംബത്തിലെ ഒരു ഇനം പൂച്ചെടിയാണ്, മധ്യ, പടിഞ്ഞാറൻ ആഫ്രിക്ക, സൈർ മുതൽ എത്യോപ്യ, സുഡാൻ, സൊമാലിയ വരെ. ഇത് 40 cm വരെ വളരുന്ന ഒരു കുത്തനെയുള്ള അല്ലെങ്കിൽ ശോഷിച്ച ചീഞ്ഞ വറ്റാത്ത ആണ് ഉയരവും വീതിയും, പർപ്പിൾ പുള്ളികളുള്ള ഗ്ലോക്കസ് ഇലകളും, നക്ഷത്രനിബിഡമായ വെള്ളയും, നാല് ഇതളുകളുള്ള പൂക്കളും, ചിലപ്പോൾ പിങ്ക് നിറത്തിലുള്ള പൂക്കളും, വസന്തകാലത്ത്. കൃഷിക്ക് ഏറ്റവും കുറഞ്ഞ താപനില 12 C ആണ്, മിതശീതോഷ്ണ പ്രദേശങ്ങളിൽ ഇത് ഒരു വീട്ടുചെടിയായി ഗ്ലാസിന് കീഴിൽ വളരുന്നു.
ലാറ്റിൻ പ്രത്യേക വിശേഷണം മാർമോറാറ്റ എന്നത് ഇലകളുടെ മാർബിൾ ഉപരിതലത്തെ സൂചിപ്പിക്കുന്നു.
ഈ പ്ലാന്റ് റോയൽ ഹോർട്ടികൾച്ചറൽ സൊസൈറ്റിയുടെ ഗാർഡൻ മെറിറ്റ് അവാർഡ് നേടിയിട്ടുണ്ട്.
അവലംബം
വർഗ്ഗം:കളാഞ്ചോ സസ്യകുടുംബം
മാരുതി സുസുക്കി ബലേനോ
മാരുതി സുസുക്കി നിർമ്മിച്ച ഒരു സബ്കോംപാക്റ്റ് കാർ മോഡൽ (ബി സെഗ്മെന്റ്) ആണ് സുസുക്കി ബലേനോ. 2015 സെപ്തംബർ മാസത്തിൽ ഫ്രാങ്ക്ഫർട്ട് മോട്ടോർ ഷോയിൽ ഈ കാർ ലോഞ്ച് ചെയ്തു. ജപ്പാനിൽ 2015 ഒക്ടോബർ 24 നും ഇന്ത്യയിൽ 2016 മാർച്ച് 9 നും ലോഞ്ച് ചെയ്തു. 2016 ഏപ്രിലിൽ യൂറോപ്പിൽ ഇത് ലഭ്യമായി തുടങ്ങി. 2017 ഓഗസ്റ്റ് 10 ന് 25 ഗെയ്ക്കിൻഡോ ഇൻഡോനേഷ്യൻ ഇൻറർനാഷണൽ ഓട്ടോ ഷോയിലൂടെ ഇൻഡോനേഷ്യയിൽ എത്തി.
2015-നും മുൻപ് സുസുക്കി കൾട്ടസ് ക്രസൻറ് എന്ന മോഡൽ"ബലേനോ" എന്ന പേരിൽ പല എക്സ്പോർട്ട് മാർക്കറ്റുകളിലും അവതരിപ്പിച്ചിരുന്നു.
വിപണിയിൽ
ഹരിയാനയിലെ മനേസറിലുള്ള മാരുതിയുടെ പ്ലാന്റിൽ മാത്രമാണ് ഈ മോഡൽ നിർമ്മിക്കപ്പെടുന്നത്. മാരുതിയുടെ പ്രീമിയം ഡീലർഷിപ്പായ ‘നെക്സ’ വഴിയാണ് ഈ കാർ വിപണിയിലത്തിക്കുന്നത്. ഇന്ത്യയിൽ നിർമ്മിച്ച് ജപ്പാനിൽ വിൽക്കുന്ന ആദ്യ കാർ എന്ന ബഹുമതി ബലേനോ നേടി. 2017-ൽ ഏറ്റവുമധികം വിറ്റഴിക്കപ്പെട്ട കാറുകളിൽ മൂന്നാം സ്ഥാനം (1,77,209 യൂണിറ്റുകൾ) ബലേനോ നേടി.
വകഭേദങ്ങൾ
സിഗ്മ, ഡെൽറ്റ, സെറ്റ, ആൽഫ എന്നീ നാല് വകഭേദങ്ങളാണ് ഈ മോഡലിനുള്ളത്. സിഗ്മയാണ് അടിസ്ഥാന വകഭേദം. ആൽഫ മുന്തിയതും. ഇവ കൂടാതെ കൂടുതൽ കരുത്തുറ്റതും കാഴ്ചയിൽ ‘സ്പോർട്ടി’യുമായ ആർ.എസ്. എന്നൊരു വകഭേദം കൂടിയുണ്ട്. 1.2 ലിറ്റർ പെട്രോൾ എൻജിന് 83 എച്ച്.പി. കരുത്തും 115 എൻ.എം ടോർക്കും ഉണ്ട്. 1.3 ലിറ്റർ ഡീസൽ എൻജിന് 74 എച്ച്.പി. കരുത്തും 190 എൻ.എം ടോർക്കും ആണുള്ളത്. പെട്രോൾ എൻജിനിൽ 5-സ്പീഡ് മാനുവൽ ഗിയർ, സി.വി.ടി എന്നീ വകഭേദങ്ങൾ ലഭ്യമാണ്. എന്നാൽ ഡീസൽ എൻജിനിൽ സി.വി.ടി ഗിയർ ലഭ്യമല്ല. ഡീസൽ എൻജിനിൽ ലിറ്ററിന് 27.39 കിലോമീറ്ററും പെട്രോൾ എൻജിനിൽ ലിറ്ററിന് 21.4 കിലോമീറ്ററും ആണ് നിർമ്മാതാക്കൾ വാഗ്ദാനം ചെയ്യുന്ന ഇന്ധനക്ഷമത.
ചിത്രശാല
വർഗ്ഗം:ഇന്ത്യയിലെ കാറുകൾ
സതേൺ പിഗ്മി മൗസ്
ക്രൈസെറ്റിഡേ കുടുംബത്തിൽ പെടുന്ന ഒരു റോഡന്റാണ് സതേൺ പിഗ്മി മൗസ് (ബൈയോമൈസ് മസ്കുലസ് Baiomys musculus). എൽ സാൽവഡോർ, ഗ്വാട്ടിമാല, ഹോണ്ടുറാസ്, മെക്സിക്കോ, നിക്കരാഗ്വ എന്നിവിടങ്ങളിലാണ് ഈ സ്പീഷീസ് കാണപ്പെടുന്നത്.
മറ്റു പേരുകൾ:
നീരാഴി കൊട്ടാരം
കേരളത്തിൽ ചങ്ങനാശ്ശേരിയിൽ സ്ഥിതിചെയ്യുന്ന കൊട്ടാരമാണ് നീരാഴി കൊട്ടാരം. തെക്കുംകൂർ രാജവംശം തലസ്ഥാനം വെന്നിമലയിൽനിന്നും, ചങ്ങനാശ്ശേരിയിലേക്ക് മാറ്റി സ്ഥാപിച്ചപ്പോൾ പുഴവാതിലെ നീരാഴിക്കെട്ട് കൊട്ടാരമായിരുന്നു രാജഗൃഹമായി ഉപയോഗിച്ചിരുന്നത്. തിരുവിതാംകൂർ മഹാരാജാവ് അനിഴം തിരുനാൾ മാർത്താണ്ഡവർമ്മ തെക്കുംകൂർ രാജ്യം ആക്രമിക്കുന്ന അവസരത്തിലാണ് പുഴവാതിൽ നിന്നും കോട്ടയം നട്ടാശ്ശേരിയിലേക്ക് തലസ്ഥാനം മാറ്റിസ്ഥാപിച്ചത്. മാർത്താണ്ഡവർമ്മയുടെ നിർദ്ദേശപ്രകാരം കോട്ടയം ചവിട്ടുവേലിയിൽ അവർ പിന്നീട് സ്ഥിരതാമസവുമാക്കി. തിരുവിതാംകൂർ മഹാരാജാവ് സ്വാതിതിരുനാൾ രാമവർമ്മയുടെ പിതാവ് രാജരാജ വർമ്മ വലിയ കോയിത്തമ്പുരാൻ ജനിച്ചത് നീരാഴി കൊട്ടാരത്തിലാണ്.
കൊട്ടാരം
തെക്കുംകൂർ രാജ്യത്തിന്റെ ഭരണ സിരാകേന്ദ്രവും, രാജകൊട്ടാരമായിരുന്നു നീരാഴി കൊട്ടാരം. ചങ്ങനാശ്ശേരിയിലെ പുഴവാതിലാണ് കൊട്ടാരം സ്ഥിതി ചെയ്യുന്നത്. 1750 വരെ തെക്കുംകൂർ രാജവംശവും, പിന്നീട് വടക്കൻ മലബാറിൽ നിന്ന് ചങ്ങനാശ്ശേരിയിൽ സ്ഥിരതാമസമാക്കിയ പരപ്പനാട് രാജവംശവും ഈ കൊട്ടാരം ഉപയോഗിച്ചിരുന്നു. 1790 ലെ തിരുവിതാംകൂർ ആക്രമണത്തിൽ (ചങ്ങനാശ്ശേരി യുദ്ധം) തെക്കുംകൂറിലെ അവസാന രാജാവായിരുന്ന ആദിത്യ വർമ്മൻ മണികണ്ഠൻ കോട്ടയം നട്ടാശ്ശേരിയിലേക്ക് രക്ഷപ്പെട്ടത് ഈ നീരാഴി കൊട്ടാരത്തിൽ നിന്നുമാണ്. നീരാഴി കൊട്ടാരം മുൻപ് നീരാഴിക്കെട്ട് എന്നാണ് അറിയപ്പെട്ടിരുന്നത്.
എ.ഡി. 1400-നു ശേഷം തെക്കുംകൂർ രാജാക്കന്മാരുടെ കാലത്ത് നീരാഴി കൊട്ടാരം പുനഃർനിർമ്മിക്കുകയും, അവർ മണികണ്ഠപുരത്തു നിന്നും ചങ്ങനാശ്ശേരിയിലേക്ക് രാജധാനി മാറ്റി സ്ഥാപിക്കുകയും ചെയ്തു. 1749-ലെ ചങ്ങനാശ്ശേരി യുദ്ധത്തിൽ തെക്കുംകൂറിലെ അവസാന രാജാവായിരുന്ന ആദിത്യ വർമ്മൻ മണികണ്ഠനെ അനിഴം തിരുനാൾ മാർത്താണ്ഡവർമ്മ സ്ഥാനഭ്രഷ്ടനാക്കി. പതിനെട്ടാം നൂറ്റാണ്ടിൽ തിരുവിതാംകൂർ രാജാക്കന്മാർ നീരാഴി കൊട്ടാരം പരിഷ്കരിച്ച്, 1766-ൽ ഹൈദർ അലിയുടെ കുപ്രസിദ്ധമായ ആക്രമണത്തിനിടെ, പരപ്പനാട് കൊട്ടാരം പലായനം ചെയ്ത രാജകുമാരന്മാരെയും മലബാറിലെ രാജകുടുംബത്തിലെ രാജകുമാരന്മാരെയും പാർപ്പിച്ചു.
അവലംബങ്ങൾ
വർഗ്ഗം:തെക്കുംകൂർ രാജവംശം വർഗ്ഗം:ചങ്ങനാശ്ശേരി
ഉദയശങ്കർ
ഭാരതീയ നൃത്തകലയ്ക്കു പുതിയ പരിപ്രേക്ഷ്യം ചമച്ച നർത്തകനാണ് ഉദയ് ശങ്കർ .(ജന: 8 ഡിസം 1900 – 26 സെപ്റ്റം: 1977).പാശ്ചാത്യ ന്രുത്തകലയെ ഭാരതീയ  സങ്കേതങ്ങളുമായി സംയോജിപ്പിച്ച് ന്രുത്തത്തിനു പുതിയ മാനങ്ങൾ കണ്ടെത്തുന്നതിനു ഉദയ് ശങ്കറിനു സാധിച്ചു. ലോക ഭൂപടത്തിൽ ഭാരതീയ നൃത്തത്തിനു പ്രത്യേക പ്രാധാന്യം ഇതോടെ കൈവന്നു. .1962 ൽ സംഗീത നാടക അക്കാദമി അവാർഡ് ഉദയ് ശങ്കറിനു ലഭിച്ചിട്ടുണ്ട്.1971 ൽ ഭാരത സർക്കാർ പദ്മവിഭൂഷൺ ബഹുമതി നല്കി അദ്ദേഹത്തെ ആദരിയ്ക്കുകയുണ്ടായി.
അവലംബം
വർഗ്ഗം:ഇന്ത്യയിലെ നർത്തകർ വർഗ്ഗം:1900-ൽ ജനിച്ചവർ വർഗ്ഗം:1977-ൽ മരിച്ചവർ വർഗ്ഗം:ബംഗാളി കലാകാരന്മാർ വർഗ്ഗം:പത്മവിഭൂഷൺ പുരസ്കാരം ലഭിച്ചവർ
ദെബെഡ്
അർമേനിയയിലും ജോർജിയയിലും കൂടി ഒഴുകുന്ന ഒരു നദിയാണ് ദെബെഡ് (Դեբեդ, Debed) അഥവാ ദെബേഡ (დებედა, Debeda). ജോർജിയയിലെ സദാഖ്‌ലോ ഗ്രാമത്തിൽ അർമേനിയയ്ക്കും ജോർജിയയ്ക്കും ഇടയിലുള്ള ഒരു സ്വാഭാവിക അതിർത്തിയായി പ്രവർത്തിക്കുന്ന ഈ നദിയ്ക്ക് 176 കിലോമീറ്റർ (109 മൈൽ) നീളവും കൂടാതെ 4,080 ചതുരശ്ര കിലോമീറ്റർ (1,580 ചതുരശ്ര മൈൽ) ഡ്രെയിനേജ് ബേസിനുമുണ്ട്. അർമേനിയയിൽ നിന്ന് ഉത്ഭവിക്കുന്ന ഈ നദി ദ്സൊറാഗെറ്റിന്റെയും പാമ്പാക്കിന്റെയും സംഗമസ്ഥാനത്ത് രൂപപ്പെടുന്നു. അവിടെ നിന്നും ഒഴുകി അത് ജോർജിയയിൽ കുറ നദിയുടെ പോഷകനദിയായ ക്രാമിയിലേക്ക് ചേരുന്നയിടത്ത് അവസാനിക്കുന്നു.
തുമന്യാൻ
ചരിത്രം
ചരിത്രപരമായി, ഗ്രേറ്റർ അർമേനിയയുടെ പതിമൂന്നാം പ്രവിശ്യയായിരുന്ന ചരിത്രപ്രസിദ്ധമായ ഗുഗാർക്ക് പ്രവിശ്യയിലെ ഡ്സോറപോർ കന്റോണിലാണ് ആധുനിക തുമന്യാൻ പ്രദേശം ഉൾപ്പെടുത്തിയിരിക്കുന്നത്. 1918-ൽ റിപ്പബ്ലിക് ഓഫ് അർമേനിയ സ്ഥാപിതമാകുന്നനതിന് മുമ്പ്, ഈ പ്രദേശം റഷ്യൻ സാമ്രാജ്യത്തിനുള്ളിലെ ടിഫ്ലിസ് ഗവർണറേറ്റിലെ ബോർച്ചലി ഉയെസ്ഡിന്റെ ഭാഗമായിരുന്നു. 1918-ന്റെ അവസാനത്തിൽ, അർമേനിയയും ജോർജിയയും ലോറി മേഖലയെച്ചൊല്ലി അതിർത്തി യുദ്ധമുണ്ടായി. 1919 ജനുവരിയിൽ ബ്രിട്ടീഷ് സൈന്യം ലോറിയിൽ നിഷ്പക്ഷ മേഖല സ്ഥാപിച്ചു. 1920 ഡിസംബറിൽ അർമേനിയയുടെ സോവിയറ്റൈസേഷനെ തുടർന്ന്, ലോറി മേഖല ഒടുവിൽ 1921 ഫെബ്രുവരി 11 ന് സോവിയറ്റ് അർമേനിയയിൽ ഉൾപ്പെടുത്തപ്പെട്ടു.
1926-ൽ ദെബെഡ് നദിയുടെ വലത് കരയിലായി ഡ്സാഘിഡ്‌സോർ ഗ്രാമം സ്ഥാപിതമായി. 1930-ൽ ഇത് പുതുതായി സ്ഥാപിതമായ തുമന്യാൻ റയോണിൽ ഉൾപ്പെടുത്തപ്പെട്ടു. 1934-ൽ ഡ്സാഘിഡ്‌സോർ ഗ്രാമത്തിന് വടക്ക് ഏകദേശം 3.5 കിലോമീറ്റർ അകലെ റിഫ്രാക്ടറി ലോഹ ഖനികൾ കണ്ടെത്തി. ഡ്സാഘിഡ്‌സോർ ഖനികളിൽ നിന്ന് വേർതിരിച്ചെടുത്ത അഗ്നിശമനോപകരണങ്ങളുടെ ഉത്പാദനം 1939 ൽ ആരംഭിച്ചു. ഗ്രാമത്തിന്റെ ദ്രുതഗതിയിലുള്ള വളർച്ചയോടെ 1947-ൽ ഡ്സാഘിഡ്‌സോറിന് നഗര-വിഭാഗം അധിവാസകേന്ദ്രമെന്ന പദവി ലഭിച്ചു. 1951-ൽ ഈ വാസസ്ഥലം തുമന്യാൻ എന്ന് പുനർനാമകരണം ചെയ്യപ്പെട്ടു. 1950-കളിൽ, 1951-ൽ ആരംഭിച്ച തുമന്യാൻ ഫയർ പ്രൂഫ് വസ്തുക്കളുടെ ഫാക്ടറിക്ക് സേവനം നൽകുന്നതിനായി, തുമന്യാനിൽ നിന്ന് ഏകദേശം 1 കിലോമീറ്റർ വടക്ക് പടിഞ്ഞാറായി ദെബെഡ് നദിയുടെ ഇടത് കരയിൽ കോബർ റെയിൽവേ സ്റ്റേഷൻ തുറന്നു.
1995-ൽ, സ്വതന്ത്ര അർമേനിയൻ സർക്കാർ, ലോറി പ്രവിശ്യയ്ക്കുള്ളിലെ ഒരു നഗര വാസസ്ഥലമെന്ന നിലയിൽ തുമന്യാന്റെ പദവി ഒരിക്കൽക്കൂടി ഉറപ്പിച്ചു. തുമന്യാൻ പട്ടണത്തിന് പുറമേ, സമീപ ഗ്രാമങ്ങളായ അറ്റാൻ, ഷാമട്ട് കരിഞ്ച്, ലോററ്റ്, മാർട്സ്, കോബർ കയറാൻ, അഹ്നിഡ്‌സോർ എന്നിവയും തുമന്യൻ മുനിസിപ്പാലിറ്റിയുടെ അധികാരപരിധിയിലുള്ള പ്രദേശങ്ങളാണ്.
ഭൂമിശാസ്ത്രം
സമുദ്രനിരപ്പിൽ നിന്ന് ഏകദേശം 810 മീറ്റർ ഉയരത്തിൽ ദെബെഡ് നദിയുടെ വലതു കരയിലെ ഒരു പീഠഭൂമിയിലാണ് തുമന്യാൻ പട്ടണം സ്ഥിതി ചെയ്യുന്നത്. ഇത് ഏകദേശം 1 ചതുരശ്ര കിലോമീറ്റർ വിസ്തീർണ്ണം ഉൾക്കൊള്ളുന്ന പ്രദേശമാണ്. ഉപോഷ്ണമേഖലാ കാലാവസ്ഥയാണ് തുമന്യാന്റെ സവിശേഷത. വേനൽക്കാലത്ത് താരതമ്യേന ചൂടുള്ള കാലാവസ്ഥയും ശൈത്യകാലത്ത് നേരിയ തണുപ്പുമാണ് ഇവിടെ അനുഭവപ്പെടാറുളളത്. വാർഷിക മഴയുടെ അളവ് 500 മുതൽ 600 മില്ലിമീറ്റർ വരെയാണ്.
ജനസംഖ്യ
തുമന്യാൻ പട്ടണത്തിലെ അധിവാസികളിൽ ബഹുഭൂരിപക്ഷവും അർമേനിയൻ അപ്പസ്തോലിക സഭയിൽപ്പെട്ടവരും പൂർണ്ണമായും അർമേനിയൻ വംശജരുമാണ്. 1960-കളിൽ 3,000-ത്തോളം ആളുകൾ ഉണ്ടായിരുന്ന തുമന്യാനിലെ ജനസംഖ്യ അതിന്റെ ഉച്ചസ്ഥായിയിലെത്തി. എന്നിരുന്നാലും, ഈ പ്രദേശത്തിന്റെ സമ്പദ്‌വ്യവസ്ഥയുടെ ദ്രുതഗതിയിലുള്ള പതനം കാരണം 1970-കൾ മുതൽ ജനസംഖ്യ ക്രമേണ കുറഞ്ഞുവന്നു.
ചിത്രമേള
ശ്രീമൂവീസിനുവേണ്ടി ടി.എസ്. മുത്തയ്യ നിർമിച്ച മലയാളചലച്ചിത്രമാണ് ചിത്രമേള. സെൻട്രൽ പിക്ചേഴ്സ് റിലീസ് വിതരണം ചെയ്ത ഈ ചിത്രം 1967 സെപ്റ്റംബർ 29-ന് കേരളത്തിൽ പ്രദർശനം തുടങ്ങി.
ഈചിത്രത്തിന്റെ പ്രത്യേകതകൾ
ഇവയിൽ പ്രധാനപ്പെട്ടതും, ദൈർഘ്യമേറിയതുമായ ചിത്രം "അപസ്വരങ്ങൾ" ആയിരുന്നു.
പുറത്തേക്കുള്ള കണ്ണികൾ
വർഗ്ഗം:1967-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ വർഗ്ഗം:പ്രേം നസീർ-ശാരദ ജോഡി വർഗ്ഗം:ശ്രീകുമാരൻ തമ്പിയുടെ ഗാനങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ വർഗ്ഗം:തമ്പി-ദേവരാജൻ ഗാനങ്ങൾ വർഗ്ഗം:മീന (പഴയ) അഭിനയിച്ച ചലചിത്രങ്ങൾവർഗ്ഗം:എൻ.എസ് മണി കാമറ ചലിപ്പിച്ച ചിത്രങ്ങാൾ വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ
വി.ആർ. പ്രബോധചന്ദ്രൻ നായർ
ഒരു മലയാള ഭാഷാ പണ്ഡിതനും അദ്ധ്യാപകനുമാണ് '''വി.ആർ. പ്രബോധചന്ദ്രൻ നായർ''' (ജനനം : 4 ആഗസ്റ്റ് 1938). സ്വനവിജ്ഞാനം എന്ന കൃതിക്ക് സാഹിത്യ അക്കാദമി എൻഡോവ്മെന്റ് ലഭിച്ചിട്ടുണ്ട്.
ജീവിതരേഖ
വി. രാമകൃഷ്ണപിള്ളയുടെയും നാണിക്കുട്ടിയമ്മയുടെയും മകനായി എറണാകുളം ജില്ലയിലെ പറവൂരിൽ ജനിച്ചു. എം.എ, പിഎച്ച്.ഡി ബിരുദങ്ങൾ നേടി. കേരള യൂണിവേഴ്സിറ്റി ലിംഗ്വിസ്റ്റിക്സ് വിഭാഗം മേധാവിയായിരുന്നു. കേരള കലാ മണ്ഡലം ചെയർമാനായും പ്രവർത്തിച്ചു.
പുരസ്കാരങ്ങൾ
ശ്രേഷ്ഠഭാഷാപുരസ്കാരം:  മലയാളഭാഷയ്ക്കുള്ള സംഭാവനയ്ക്ക്‌ രാഷ്ട്രപതി നൽകുന്ന ആദ്യ ശ്രേഷ്ഠഭാഷാപുരസ്കാരം ഡോ. വി.ആർ.പ്രബോധചന്ദ്രൻ നായർക്കാണ് ലഭിച്ചത്. അഞ്ചുലക്ഷം രൂപയും ബഹുമതി സർട്ടിഫിക്കറ്റും ഉൾപ്പെടുന്നതാണ്‌ പുരസ്കാരം.
അവലംബം
വർഗ്ഗം:മലയാളം എഴുത്തുകാർ വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ചവർ വർഗ്ഗം:എറണാകുളം ജില്ലയിൽ ജനിച്ചവർ വർഗ്ഗം:1938-ൽ ജനിച്ചവർ വർഗ്ഗം:ഓഗസ്റ്റ് 4-ന് ജനിച്ചവർ
ഒന്നാം കോണ്ടിനെന്റൽ കോൺഗ്രസ്
അമേരിക്കൻ ഐക്യനാടുകളായി മാറിയ 13 ബ്രിട്ടീഷ് കോളനികളിലെ 12 എണ്ണത്തിൽ നിന്നുള്ള പ്രതിനിധികളുടെ ഒരു യോഗമായിരുന്നു ഒന്നാം കോണ്ടിനെന്റൽ കോൺഗ്രസ്. യോഗത്തിലേയ്ക്ക് പ്രതിനിധികളെ അയക്കാത്ത ഒരേയൊരു അമേരിക്കൻ കോളനി ജോർജിയ സംസ്ഥാനമായിരുന്നു.1773 ഡിസംബർ മാസത്തെ ബോസ്റ്റൺ ടീ പാർട്ടിക്ക് മറുപടിയായി ബ്രിട്ടീഷ് നാവികസേന മസാച്യുസെറ്റ്സിലെ ബോസ്റ്റൺ തുറമുഖം ഉപരോധിക്കുകയും പാർലമെന്റ് ശിക്ഷാപരമായ അസഹനീയമായ നിയമങ്ങൾ പാസാക്കുകയും ചെയ്തതിനെത്തുടർന്ന് 1774 സെപ്റ്റംബർ 5 മുതൽ ഒക്ടോബർ 26 വരെ പെൻസിൽവാനിയയിലെ ഫിലാഡൽഫിയയിലുള്ള കാർപെന്റേഴ്‌സ് ഹാളിൽ യോഗം ചേർന്നു. കോൺഗ്രസിന്റെ ആദ്യ വാരങ്ങളിൽ, ബ്രിട്ടീഷ് ഗവൺമെന്റിന്റെ നിർബന്ധിത നടപടികളോട് കോളനികൾക്ക് എങ്ങനെ കൂട്ടായി പ്രതികരിക്കാം എന്നതിനെക്കുറിച്ച് ഈ യോഗത്തിൽ പ്രതിനിധികൾ ആവേശകരമായ ചർച്ചകൾ നടത്തി. ഒരു പൊതു ലക്ഷ്യം ഉണ്ടാക്കാൻ അവർ പ്രവർത്തിച്ചു. വിർജിനിയയിലെ പെറ്റൺ റാൻഡോൾഫ് ആയിരുന്നു കോൺഗ്രസിന്റെ പ്രസിഡന്റ്‌.
അതിന്റെ തീരുമാനങ്ങളുടെ മുന്നോടിയായി, കോൺഗ്രസിന്റെ ആദ്യ നടപടി, മസാച്യുസെറ്റ്‌സിലെ നിരവധി കൗണ്ടികൾ തയ്യാറാക്കിയ സഫോക്ക് റിസോൾവ്‌സ് എന്ന നടപടിയാണ്, പരാതികളുടെ പ്രഖ്യാപനവും ഉൾപ്പെടുന്ന അതിൽ, ബ്രിട്ടീഷ് ഉൽപ്പന്നങ്ങളുടെ വ്യാപാര ബഹിഷ്‌കരണത്തിനും ഓരോ കോളനിയും സ്വന്തം മിലിഷ്യയെ പരിശീലിപ്പിക്കുവാനും ആഹ്വാനം ചെയ്യപ്പെട്ടു. പിന്നീട് ഗ്രേറ്റ് ബ്രിട്ടന്റെയും കോളനികളുടെയും ഒരു യൂണിയൻ സൃഷ്ടിക്കുന്നതിനായി കുറച്ചുകൂടി സമൂലമായ ഒരു പദ്ധതി നിർദ്ദേശിക്കപ്പെട്ടുവെങ്കിലും പ്രതിനിധികൾ അത് കാര്യമായി എടുത്തില്ല എന്നതോടൊപ്പം അത് ഒഴിവാക്കുകയും ചെയ്തു. ബ്രിട്ടീഷ് വ്യാപാരത്തിന് ഉപരോധം ഏർപ്പെടുത്തുന്നതിനുള്ള നിർദ്ദേശമായ കോണ്ടിനെന്റൽ അസോസിയേഷൻ ഉൾപ്പെടുന്ന ഒരു പ്രഖ്യാപനവും തീരുമാനവും അവർ പിന്നീട് അംഗീകരിച്ചു. തങ്ങളുടെ പരാതികൾ പരിഹരിക്കുന്നതിനും അസഹനീയമായ നിയമങ്ങൾ റദ്ദാക്കുന്നതിനും വേണ്ടി അവർ രാജാവിന് ഒരു നിവേദനവും നൽകി. ആ അഭ്യർത്ഥനയ്ക്ക് ഫലമുണ്ടാകാത്തതിനാൽ വിപ്ലവ യുദ്ധത്തിന്റെ തുടക്കത്തിൽ കോളനികളുടെ പ്രതിരോധം സംഘടിപ്പിക്കുന്നതിനായി കോളനികൾ അടുത്ത മെയ് മാസത്തിൽ ലെക്സിംഗ്ടൺ, കോൺകോർഡ് യുദ്ധങ്ങൾക്ക് ശേഷം രണ്ടാം കോണ്ടിനെന്റൽ കോൺഗ്രസ് വിളിച്ചുകൂട്ടി.
ടെയ്‌മൂർ രാജബോവ്
ഒരു അസർബൈജാനി ചെസ്സ് ഗ്രാൻഡ്മാസ്റ്ററാണ് ടെയ്‌മൂർ രാജബോവ് (Teimour Boris oglu Radjabov ( Teymur Rajabov എന്നും ഉച്ചരിക്കുന്നു; Teymur Boris oğlu Rəcəbov , pronounced [tejˈmuɾ boˈɾis oɣˈlu ɾæˈdʒæbof] ; ജനനം 12 മാർച്ച് 1987) , 2021 നവംബർ വരെയുള്ള കണക്കിൽ ലോകത്തിലെ 13-ാം സ്ഥാനത്താണ്.
ഒരു മുൻ ചൈൽഡ് പ്രോഡിജി, ആയ അദ്ദേഹം 2001 മാർച്ചിൽ 14-ആം വയസ്സിൽ ഗ്രാൻഡ്മാസ്റ്റർ പദവി നേടി, അക്കാലത്തെ ചരിത്രത്തിലെ ഏറ്റവും പ്രായം കുറഞ്ഞ ഗ്രാൻഡ്മാസ്റ്ററായി. 2003-ൽ, ലിനേഴ്സ് ടൂർണമെന്റിൽ അന്നത്തെ ലോക ഒന്നാം നമ്പർ താരമായ ഗാരി കാസ്പറോവിനെ തോൽപിച്ചതിന് ശേഷം, അതേ വർഷം തന്നെ മുൻ ലോക ചാമ്പ്യൻമാരായ വിശ്വനാഥൻ ആനന്ദ്, റുസ്ലാൻ പൊനോമരിയോവ് എന്നിവരെ പരാജയപ്പെടുത്തിയതിന് ശേഷം രാജബോവ് അന്താരാഷ്ട്ര ശ്രദ്ധ നേടി. ഒരു എലൈറ്റ് ചെസ്സ് കളിക്കാരനായി വർഷങ്ങളോളം രാജബോവ് തന്റെ പുരോഗതി തുടർന്നു. 2012 നവംബറിൽ, അദ്ദേഹം തന്റെ ഏറ്റവും ഉയർന്ന റേറ്റിംഗ് 2793 നേടി, ലോക റാങ്കിംഗിൽ നാലാം സ്ഥാനത്തെത്തി. ഇതോടെ ചെസ്സ് ചരിത്രത്തിലെ ഏറ്റവും ഉയർന്ന റേറ്റിംഗ് ഉള്ള പതിനഞ്ചാമത്തെ കളിക്കാരനായി രാജബോവ് മാറി.
2011 ലും 2013 ലും രണ്ട് തവണ കാൻഡിഡേറ്റ് ടൂർണമെന്റിൽ മത്സരിക്കുകയും 2020 പതിപ്പിലേക്ക് യോഗ്യത നേടുകയും ചെയ്തു, എന്നാൽ കൊറോണ വൈറസ് പാൻഡെമിക് കാരണം അദ്ദേഹം പിന്മാറി; പകരം അദ്ദേഹം 2022 പതിപ്പിൽ പങ്കെടുക്കുകയാണ്. 2009, 2013, 2017 വർഷങ്ങളിൽ അസർബൈജാനുമായി യൂറോപ്യൻ ടീം ചെസ് ചാമ്പ്യൻഷിപ്പ് നേടി. 2007 കോറസ് ടൂർണമെന്റിൽ സംയുക്ത ഒന്നാം സ്ഥാനം, 2008 എലിസ്റ്റ ഗ്രാൻഡ് പ്രിക്സ്, 2017 ജനീവ ഗ്രാൻഡ് പ്രിക്സ്, 2019 ഫിഡെ ലോകകപ്പ്, 2021 എയർതിംഗ്സ് മാസ്റ്റേഴ്സ് എന്നിവ അദ്ദേഹത്തിന്റെ പ്രധാന വ്യക്തിഗത നേട്ടങ്ങളിൽ ഉൾപ്പെടുന്നു.
കരിയർ
പങ്കെടുത്തവരിൽ ഏറ്റവും പ്രായം കുറഞ്ഞയാളാണെങ്കിലും, 1999-ൽ റഡ്ജാബോവ് യൂറോപ്യൻ അണ്ടർ 18 ചാമ്പ്യൻഷിപ്പ് നേടി, ആറ് വയസ്സ് പ്രായമുള്ള എവ്ജെനി പോസ്റ്റ്നി രണ്ടാം സ്ഥാനത്തെത്തി. 13 വയസ്സുള്ളപ്പോൾ, 2483-റേറ്റഡ് രാജബോവ് 2001 ടൂർണമെന്റിൽ വിജ്ക് ആൻ സീ ബിയിൽ +6−2=3 സ്കോർ നേടി രണ്ടാം സ്ഥാനത്തെത്തി. ഒന്നാം സ്ഥാനത്തുള്ള മിഖായേൽ ഗുരെവിച്ച് (2694) ½ പോയിന്റ് മുന്നിലായിരുന്നു, അടുത്ത വർഷത്തെ Wijk aan Zee A. Radjabov യോഗ്യത നേടുന്ന കളിക്കാരൻ ജൂഡിറ്റ് പോൾഗറിന് ശേഷം FIDE ടോപ്പ് 100 കളിക്കാരുടെ പട്ടികയിൽ ഇടം നേടുന്ന ഏറ്റവും പ്രായം കുറഞ്ഞ രണ്ടാമത്തെ കളിക്കാരനായി. 2002 ജനുവരിയിൽ 2599 റേറ്റിംഗോടെ അദ്ദേഹം 14 വയസ്സുള്ളപ്പോൾ തന്നെ ലോക റാങ്കിംഗിൽ 93-ാം സ്ഥാനത്തായിരുന്നു. ജൂണിൽ നടന്ന FIDE മോസ്കോ ഗ്രാൻഡ് പ്രീ റാപ്പിഡ് ഇവന്റിൽ ഇവാൻചുക്ക്, സ്വിഡ്‌ലർ, ബെലിയാവ്‌സ്‌കി, അകോപിയൻ എന്നിവർക്കെതിരെയുള്ള മത്സരങ്ങൾ ജയിച്ചു, അതിനുമുമ്പ് കാസ്പറോവിനോട് ½–1½ ന് ഫൈനലിൽ തോറ്റു.